Sistem bus kartica - javni plus ili minus (2012-2014)?\nSistem za naplatu karata i upravljanje vozilima u javnom prevozu u Beogradu nazvan Bus Plus, uveden je 1. februara 2012. godine u cilju bolje organizacije upravljanja voznim parkom u realnom vremenu i omogućavanja kontrole naplate karata i prihoda Direkcije za javni prevoz. Sistem je savremen i omogućio je značajne uštede. Objedinio je rad svih zaposlenih u sistemu javnog prevoza u Beogradu...\n...Konzorcijum su u stvari samo dve firme. Prva je Kent kart iz Istanbula, specijalizovana za ovu vrstu posla, radi uglavnom u Turskoj i na Bliskom istoku, a u zajedničkoj firmi koja predvodi „konzorcijum“ ima 10 odsto vlasništva.\nDrugi, većinski vlasnik Apeksa sa 90 odsto je srpska firma Lanus d.o.o, koja ima pet suvlasnika. Lanus je u javnosti poznat i po tome što je 2008. sebi pripojio PHT internešnel, čiji je vlasnik bio Tahir Hasanović, nekada visoki funkcioner Nove demokratije. U medijima se spekulisalo da je Hasanović suvlasnik pomenute firme a da je drugi suvlasnik Rade Terzić, bivši okružni tužilac. Hasanović i Terzić su pre četiri godine u medijima pominjani u aferama oko krađe patenata u oblasti informatičke tehnologije. Turski i srpski partner vidovito su osnovali zajedničku firmu Apeks solušn tehnolodži 24. marta 2009, samo godinu i po pre potpisivanja ugovora sa Beogradom. Za direktora, ujedno i jedinog zaposlenog u ovoj firmi, srpsko-turski partneri postavljaju Veljka Vlahovića (31) koji nije, kako neki mediji tvrde, sin bivšeg ministra Aleksandra Vlahovića, visokog funkcionera Demokratske stranke i biznismena, a kako sam tvrdi nije ni njegov rođak.\nNEJASAN UGOVOR O BUS PLUSU\nIzvor: Pištaljka, 1. 2. 2012.\n- Da bi izneli još jednu važnu stvar koja se odnosi na ovu gradsku vlast i njenu bahataost, moram da vam napomenem i slučaj BusPlus. U ovoj situaciji imamo da su firme koje su bliske Demokratskoj stranci i Draganu Đilasu dobile priliku da otimaju novac građana Beograda, koji će nas koštati oko 600.000 evra mesečno. Dragan Đilas nema odgovora na pitanje zašto Gradsko saobraćajno preduzeće nije moglo organizuje ovaj sistem, da ono kupi tehnologiju i da ono vrši naplatu. Jer ova preduzeća koja rade BusPlus u stvari ne omogućavaju Beograđanima bolji prevoz, već samo vrše naplatu i uzimaju novac za sebe. Zbog čega na desetogodišnjem nivou ovo nije uradilo Gradsko saobraćajno preduzeće?\nImamo i odluku Upravnog odbora GSP u kojoj se kaže: "Pokreće se postupak utvrđivanje viška zaposlenih u JKP Gradsko saobraćajno preduzeće Beograd. Ovlašćuje se predsednik Upravnog odbora JKP Gradsko saobraćajno preduzeće Beograd da imenuje komisiju sa zadatkom da sačini predlog programa rešavanja viška zaposlenih."\nDakle, tako se gradska vlast u Beogradu brine o zapošljavanju, ona rešava višak zaposlenih.\nAko u Beogradu danas postoji, prema njihovom mišljenju, višak zaposlenih, onda vam to govori u kolikom smo problemu svi kao građani ovoga grada i koliko je ova vlast nesposobna i bahata!\nPredsednik Gradskog odbora Beograd SNS, Nebojša Stefanović\nBUS PLUS I NOVA OTPUŠTANJA\nIzvor: SNS Beograd, 21. 2. 2012.\n...Sav novac od naplate karata sliva se navodno u Direkciju za javni prevoz, a potom se raspodeljuje, između ostalih, i kompaniji Apeks. Do kraja nije objašnjeno kako se to ostvaruje imajući u vidu da Direkcija ne prodaje ni karte, ni doplatne karte, a da u ovom poslu posreduju i druge komapnije koje je angažovao Apeks. Ova firma je u 2012. godini od javnog prevoza prihodovala prosečno oko 70 miliona mesečno. Apeksov udeo ne obuhvata naknadu za PDV (18%), koja se takođe naknadno isplaćuje iz gradskog budžeta. Beograd mesečno plaća Apeksu nekoliko miliona dinara za troškove PDV-a, pa firma ukupno dobija oko 80 miliona dinara mesečno.\nKao što smo već napomenuli, Apeks je u jednoj godini poslovanja prihodovao oko milijardu dinara ili nešto više od osam miliona evra. Prijavljena dobit Apeksa za 2012. je oko pola miliona evra. Posao vođenja sistema BusPlus prepušten je ovoj firmi na deset godina, a investicija Apeksa za uvođenje sistema bila je oko 14 miliona evra sa porezom. Potrebno je napomenuti da je ova suma navedena kao cena BusPlus opreme od strane samog Apeksa i da nije bila predment provere.\nPodsećamo da su novinari CINS-a i BIRN-a svojim prethodnim istraživanjem pokazali da je konzorcijum, čiji je Apeks predstavnik, dobio posao upravljanja sistemom javnog prevoza na problematičnom konkursu.\nU trenutku kada je Apeks, 2010. godine, odabran da rukovodi kontrolom i prodajom karata u javnom prevozu Direkcija je poslala Gradskoj upravi Izveštaj sa opisanim “očekivanim efektima uvođenja novog sistema”. Među njima su na prvom mestu “zadovoljni putnici” i “podizanje nivoa bezbednosti vozača i putnika”....\nPrijavljena dobit Apeksa za 2012. je oko pola miliona evra.\nPosao vođenja sistema BusPlus prepušten je Apeksu na deset godina.\nInvesticija Apeksa za uvođenje sistema bila je oko 14 miliona evra sa porezom. Ova suma je navedena kao cena BusPlus opreme od strane samog Apeksa i nije bila predment provere.\nIzvor: Cins, 23. 5. 2013.\nBivši gradski menadžer Aleksandar Bijelić potpisao je u junu prošle godine u ime Grada Beograda aneks ugovora o Bus plusu kojim se tursko-srpskom konzorcijumu koji predvodi firma Apeks solušen tehnolodži (Apex Solution Technology) omogućava da svakog meseca inkasira najmanje 40.800.000 dinara, čak i da naplata prevoza bude – nula, otkriva Pištaljka.\nTo su posledice koje, prema mišljenju pravnika koje je konsultovala Pištaljka, može da ima potpisivanje ovog aneksa o Bus plusu, četvrtog o ukupno pet potpisanih. Aneks 4 jedini je koji je potpisao Bijelić po specijalnom ovlašćenju tadašnjeg gradonačelnika Dragana Đilasa (sve druge potpisao je direktor Direkcije za javni prevoz Zoran Šarac) i jedini od pet aneksa koji nema pečat Javnog pravobranioca, dakle ni njegovu saglasnost. Aneks 4 predmet je istrage koja treba da utvrdi eventualnu krivičnu odgovornost aktera, a kako Pištaljka nezvanično saznaje, optužnica protiv odgovornih za potpisivanje aneksa bi uskoro trebalo da bude podignuta.\nZaključak gradonačelnika broj 34-2702/13, kojim je gradskom menadžeru naloženo da potpiše četvrti aneks osnovnog ugovora o Bus plusu ostaće nedostupan javnosti jer, kako je Pištaljci odgovoreno u dopisu kojim Grad odbija da dostavi ovaj dokument, "nije moguće sa sigurnošću utvrditi da li bi se dostavljanjem traženog akta eventualno ugrozilo, omelo ili otežalo optuženje za krivično delo, vođenje pretkrivičnog postupka ili vođenje sudskog postupka"...\nANEKS ZA BUS PLUS OBEZBEDIO APEKSU 40 MILIONA MESEČNO\nIzvor: Pištaljka, 10. 8. 2014.


Srbija i jug Francuske najbolja podneblja u Evropi za gajenje ruža - Biznis i Finansije\nHome\tVestiEkonomija\tSrbija i jug Francuske najbolja podneblja u Evropi za gajenje ruža\nSrbija i jug Francuske najbolja podneblja u Evropi za gajenje ruža\nPrema ocenama evropskih stručnjaka, naša zemlja i jug Francuske najbolja su podneblja za gajenje ove vrste cveća.\n“Najznačajniji regioni za proizvodnju cveća i ukrasnog bilja su sever Vojvodine, okolina Šapca, Ljiga, Trstenika, Kruševca, Sremčice i Velike Drenove”, kaže Bogunović. Objašnjava da su Srbija i jug Francuske najbolja podneblja u Evropi za gajenje ruža, jer imaju skoro identičnu mikroklimu, veliki broj sunčanih dana i kvalitetno zemljište.\nSrbija je najviše cveća izvozila u Evropsku uniju, 51 odsto ukupnog izvoza, zatim u Rusiju, Belorusiju i Kazahstan. Petina izvoza plasirana je na tržišta CEFTA regiona, saopšteno je iz PKS.


Rokenrol ne bi bio hrabar bez Bore - Smedia\nRokenrol ne bi bio hrabar bez Bore\n09.07.2018 | 11:42\nNA Sajmu knjiga u Andrićgradu u subotu je održan okrugli sto o poeziji i muzici Bore Đorđevića, posvećen ovogodišnjem dobitniku Velike nagrade "Ivo Andrić". Istaknuto je da je rad vođe grupe "Riblja čorba" obeležio mnoge generacije i da se slavni roker pokazao kao izvrstan muzičar i pesnik.\nNovinar i publicista Petar Peca Popović nadahnuto je govorio o kreativnoj liniji koja je ostavila trag u srpskom jeziku, od Branka Radičevića, preko Bore Đorđevića, pa sve do repera Marka Šelića Marčela.\n- Reč je o ljudima koji su promenili i govorni i pesnički jezik u muzici - istakao je Popović. - Đorđević 45 godina deluje u jeziku i ostavio je veliki trag. On je najnagrađivaniji učesnik u...


Vesti online / Vesti / Svet / Tramp poručio Nemačkoj: Dugujete ogromne količine novca\nTramp poručio Nemačkoj: Dugujete ogromne količine novca\nAmerički predsednik Donald Tramp izjavio je da je imao "odličan sastanak" sa nemačkom kancelarkom Angelom Merkel, ali je optužio Berlin da NATO-u duguje "ogromne količine novca" i pozvao Nemce da Amerikancima više plaćaju za odbranu koju im pružaju.\nDonald Tramp zadovoljan sastankom sa Angelom Merkel\n- Uprkos onome što ste čuli iz lažnih vesti, imao sam odličan sastanak sa nemačkom kancelarkom Angelom Merkel. Bez obzira na to, Nemačka duguje ogromne količine novca NATO-u i SAD moraju biti više plaćene za moćnu i veoma skupu odbranu, koju obezbeđuju Nemačkoj - naveo je Tramp na svom nalogu na Tviteru.\nTramp je juče tokom sastanka preneo Merkelovoj da snažno podržava NATO, ali da saveznici moraju da "plate ono što duguju".\nOn je istakao da te države moraju da plate svoj deo kako bi dobile obećanje da će ih ostatak Alijanse braniti, preneo je AP.\nSVET Merkelova oduvek slušala Vašington


(VIDEO) HIT: Vozaču gradskog prevoza morali da objasne gde je Zeleni venac?! Ko sve radi u GSP… – Gerila\nGerila > Društvo > (VIDEO) HIT: Vozaču gradskog prevoza morali da objasne gde je Zeleni venac?! Ko sve radi u GSP…\n(VIDEO) HIT: Vozaču gradskog prevoza morali da objasne gde je Zeleni venac?! Ko sve radi u GSP…\nobjavljeno na Aug. 27, 2018 u 2:15 pm\na društvenim mrežama pojavio se snimak iz javnog prevoza u Beogradu, u kom se vidi kako putnici usmeravaju vozača ka Zelenom vencu.\nKako saznajemo, u pitanju je vozilo privatnog prevoznika na jednoj od linija koja saobraća ka Zelenom vencu.\nPrivatnici, zbog nedostatka vozača, zapošljavaju vozače koji dolaze van Beograda, a postavlja se pitanje koliko im daju vremena da se upoznaju s linijama koje će da voze, kad se dešavaju ovakve stvari:\nKuda za Zelenjak?\nPosle kontrole leta, Slavije, kućice za vrapce, železničke stanice, potpornih zidova, imamo i vozače GSP-a koji ne znaju "kuda za Zelenjak".Jedan od putnika nam je preneo ono što se desilo pre ovog snimka:"Vozač je vozio brzo, sa naglim kočenjem kod stanica, kao da ga je svaka stanica iznenadila, zatim je promašio put, okrenuo autobus na raskrsnici, vozio u suprotnom smeru par metara, pa unazad, da bi se ponovo vratio na raskrsnicu na kojoj je promašio put i uz pomoć putnika našao Zeleni venac."\nPosted by Utisak nedelje on Saturday, August 25, 2018\nVozači iz Srbije mahom odlaze u inostranstvo, uglavnom u Nemačku, gde su plate između 1.200 i 1.500 evra, dok u GSP-u zarađuju između 400 i 450 evra. Privatnici, koji drže pojedine linije u Beogradu, zbog deficita u ovoj profesiji, sve više upošljavaju penzionisane osobe.\nTagovibeogradgde je zeleni venacgradski saobraćajgradsko saobraćajno preduzećegsprasulo u gspsmešnovideovozačvozač ne zna gde je zeleni venacvozačizeleni venac


Strah u ECB: Fejsbukova libra može ugroziti evro - Biznis Telegraf.rs\n03/09/19 | 10:43\nStrah u ECB: Fejsbukova libra može ugroziti evro\nInternet gigant mogao bi da privuče ogroman broj korisnika koji bi koristili libru za internet kupovinu i plaćanja\nŠiroko prihvatanje digitalne valute libra moglo bi ograničiti kontrolu Evropske centralne banke (ECB) nad evrom i ugroziti zajedničku evropsku valutu, izjavio je član Izvršnog odbora ECB-a Ives Merš.\nMerš je naglasio da će mnogo toga zavisiti od toga koliko široko će biti prihvaćena libra, iza koje stoji američki gigant Fejsbuk i njegovi partneri i od toga da li će evro biti u njenoj rezervnoj korpi.\n- Digitalna valuta ne samo da može ugroziti kontrolu ECB-a nad evrom, već i uticati i na likvidnost banaka u evrozoni i, samim tim, prenos monetarne politike založene u Frankfurtu, ukoliko bi se smanjila potražnja za zajedničkom evropskom valutom, pa bi lako mogla izgubiti i trenutnu međunarodnu ulogu - citirala je njegove reči francuska novinska agencija AFP.\nS obzirom da društvena mreža Fejsbuk ima dve milijarde korisnika širom sveta, internet gigant iz Silicijumske doline mogao bi privući ogroman broj korisnika koji bi koristili libru za internet kupovinu, finansijske usluge i plaćanja.\n- Iskreno se nadam da se ljudi u Evropi neće naći u iskušenju da okrenu leđa sigurnosti i ispravnosti uspostavljenih platnih rešenja i kanala i odazovu se pozivu Fejsbukove sirene, njegovim lažnim i izdajničkim obećanjima - rekao je Merš direktno.\nDa projekti poput libre izazivaju ozbiljnu regulatornu i sistemsku zabrinutost kao i šire probleme već u julu su upozorili ministri finansija Grupe G7, sedam najrazvijenijih zemalja.\nSaglasili su se da takve digitalne valute predstavljaju rizik za stabilnost međunarodnog monetarnog sistema i da nije dobro vreme za njihovu implementaciju.\nRegulacija tržišta kripto-valuta u Srbiji - da li smo spremni za novčić budućnosti\nEvro pao na najniži nivo u poslednjih godinu i po\nKo će naslediti Kristin Lagard: Ovo je spisak potencijalnih direktora MMF-a


Odbojkaški reprezentativac BiH: Srbi sigurno neće igrati protiv tzv. Kosova - Sputnjik Srbija\n13:47 20.06.2019 Preuzmite kraći link\nFatić je nedavno, nakon što je objavljeno da će odbojkašice Srbije 17. jula igrati prijateljski meč protiv Azerbejdžana na Palama, najavio takvu mogućnost, bez konsultacija sa igračima i sa Upravnim odborom.\n„Želim, pre svega, da naglasim da sam sportista i da mi je krivo što se sve ovo dešava, ali sam morao da reagujem. Krovni savez je sastavljen od saveza RS i FBiH i ja, kao i, otprilike, 60 odsto članova A selekcije, u reprezentaciji BiH predstavljam matični savez i Republiku Srpsku. Zato sigurno nikada i ni u kom slučaju ne bih igrao protiv samoproglašenog Kosova, a u razgovoru sa kolegama shvatio sam da svi igrači srpske nacionalnosti razmišljaju isto. Srbin sam, ne priznajem nezavisnost Kosova i tačka. Pitam se na šta bi ličila ta reprezentacija ukoliko ne bi igrali igrači iz Srpske“, rekao je Popović za „Glas Srpske“.


Otvoren najveći aerodrom na svetu - Gradjevinarstvo.rs\n30.10.2018. | Novosti\nU Istanbulu je juče (29.10.2018) svečano otvoren novi aerodrom, projektovan kao najveći na svetu. Novi istanbulski aerodrom (Istanbul Yeni Havalimani) je, pored „Ataturka" i „Sabihe Gekčen", treći aerodrom u tom gradu, a u punom kapacitetu radiće od kraja godine. Izgrađen je na evropskoj strani Istanbula, na 35 kilometara severno od grada, i kada bude potpuno završen biće najveći aerodrom u svetu.\nRadovi su počeli u junu 2014. godine i završena je prva od četiri faze izgradnje. Predviđeno je da aerodrom nakon prve faze može da primi 90 miliona putnika. Preostale faze gradnje biće završene do 2023. godine kada će aerodrom sa šest odvojenih pisti kapaciteta 500 aviona moći godišnje da primi 200 miliona putnika. Imaće i 70.000 parking mesta.\nAerodrom će se prostirati na površini od 7. 659 hektara što je oko 76 kvadratnih kilometara i imaće šest uzletnih i sletnih pisti i tri puta će biti veći od frankfurtskog aerodroma.\nOtvoren najveći aerodrom na svetu - Istanbul Yeni Havalimani (screenshot YT - Istanbul's New Airport Presentation)\nProjekat je realizovan kroz koncesioni model izgradnja-upravljanje-prenos na 25 godina i obezbediće Vladi Turske prihod od 26 milijardi evra. Imaće ukupno 1,5 miliona metara kvadratnih zatvorenog prostora.\nAerodrom je unutra ukrašen u turskom stilu i ima kontrolni toranj u obliku cveta lale. Putnici će moći da koriste mobilne aplikacije i onlajn servise. Sama zgrada je energetski efikasna i ima visokotehnološki sistem obezbeđenja.\nNovi istanbulski aerodrom je „pametan“ aerodrom koji koristi veštačku inteligenciju i ima energetski pametnu zgradu, koja štedi energiju.


Avion kompanije Air China, fotoarhiv\nFrancuska je počela sa ograničenjem letova kineskih aviokompanija na jedan sedmično, navodeći da time odgovara na zabrane koje je Peking uveo francuskim firmama.\n"Od 13. jula kineske kompanije će moći da obavljaju jedan let sedmično. Razgovori su u toku između dvije administracije kako bi došli do zadovoljavajućeg rješenja", saopšteno je iz ambasade Francuske u Pekingu.\nAmbasada Kine u Francuskoj izrazila je duboko žaljenje zbog odluke francuskih vlasti da ograniče letove putničkih aviona iz Kine u ime "reciprociteta" za odnos Kine prema Air Franceu.\n"Jednostrana odluka francuske strane da ograniči letove šteti kineskim aviokompanijama i stanovništvu obje zemlje", navodi u saopštenju na internet stranici ambasade. Kako ocenjuje ambasada, odluka Pariza je "neshvatljiva".\nU saopštenju ambasade Francuske u Pekingu se navodi da tri kineske aviokompanije Air China, China Eastern Airlines i China Southern Airlines imaju odobrenja na po jedan sedmični let iz kineskih gradova ka Parizu.\nU saopštenju se ističe da u sklopu recipročnih mjera Air France ima odobrenje od Pekinga da vrši tri leta sedmično u Kinu, ali da su u praksi kineske vlasti odobrile samo jedan let.\nPrema navodima u saopštenju Francuska vrši intenzivan diplomatski pritisak da bi dobili odobrenje od Pekinga za dodatne letove.\nUpućen je savjet putnicima da budu spremni na prekide u vazdušnim vezama između zemalja.\nPročitajte: Aviokompanija Airbus otpušta 15.000 uposlenika


Najpametnija cipela koju je svet ikad video | Tech Lifestyle\nPočetna Broj 195 Najpametnija cipela koju je svet ikad video\nVIVOBAREFOOT kompanija se uortačila sa firmom Sensoria kako bi proizveli najpametniju cipelu na svetu. Potpuno opremljena sa neverovatnim x4200Hz senzorima i računarom koji mogu da snimaju i procesiraju podatke, spakovanim u VIVOBAREFOOT ultra tanki patentirani đon od 5 mm.\nOni koriste najbolje senzore i brzinu obrade, kako bi dokazali da povratne informacije od vaših stopala do vašeg mozga predstavljaju osnovu prirodnog kretanja. Vreme je da pustite vaša stopala da prirodno šetaju i da koriste najmoderniju tehnologiju kako bi dokazala da sve vreme stojite sa obe noge čvrsto na zemlji.\nNova VIVOBAREFOOT pametna cipela, pogonjena Sensoria sistemom, koristi mikroelektronske sisteme i u stanju je da prati – u realnom vremenu – brzinu, tempo, ritam, GPS, tehniku hodanja, vreme provedeno na zemlji, jačinu udarca i eventualno asimetriju i korišćenje prstiju na nogama. To su sve važna merenja radi praćenja prirodnog načina trčanja i smanjuju rizik od povrede.\nPrethodni članakHonda motor koji “zna” da stoji bez pomoći!\nSledeći članakVrhunski HP laptopovi sa nenadmašnim performansama


Ivanu Nikolovu uručena nagrada “Evropljanin 2016“ - InfoVranjske\nIvanu Nikolovu uručena nagrada “Evropljanin 2016“\nPredsedniku Kulturno informativnog centra (KIC) u Bosilegradu Ivanu Nikolovu u Sofiji je uručena nagrada „Evropljanin 2016. godine“.\nOvo visoko priznanje, kako je portal Vranjske već javio, Nikolovu je, na julskoj sednici, dodelila Parlamentarna skupština Saveta Evrope u Strazburu.\nNagrada „Evropljanin 2016“ Nikolovu je dodeljena u Narodnoj skupštini Republike Bugarske za dugogodišnju borbu i rezultate za koje se zalaže Parlament Evrope, rezultate u ostvarivanju ličnih i kolektivnih prava Bugara u Srbiji i dugogodišnji urednički rad na mesečniku „Bilten“ koji izdaje KIC iz Bosilegrada.\nOvu nagradu svake godine dobija samo po jedan, izuzetno dva građanina svake od država članica Evropske unije, koji usvom radu promovišu iste one ciljeve za koje se bori i Parlament Evrope u Strazburu.\nPromocija ovogodišnjih 52 dobitnika nagrade, koju još zovu „Građanin Evrope“, obaviće se na velikoj svečanosti u Strazburu 12. oktobra ove godine.\nIvan Nikolov je dopisni član Bugarske akedemije nauka.


Skupština Advokatske komore Srbije odlučiće na današnjoj sednici o daljem nastavku pregovora sa Ministarstvom pravde, kao i o tome da li će nastaviti tromesečni protest.\nNa današnjoj skupštini o ovim pitanjima izjasniće se, odnosno glasati, delegati iz svih komora u sastavu Advokatske komore Srbije. Istovremeno, AKS je pozvala Ministarstvo pravde da pregovore o prekidu štrajka advokata nastave sutra u 11 časova. Kako je navedeno u dopisu AKS upućenom Ministarstvu, ta institucija je pogrešno protumačila da je Komora prekinula subotnji sastanak sa predstavnicima Ministarstva i da AKS želi da nastavi pregovore, ali da nije u mogućnosti da to učini pre utorka, zbog priprema za današnju Skupštinu AKS.\nKako se moglo čuti od članova pregovaračkog tima, nakon što su u subotu pregovori prekinuti, Ministarstvo pravde smatra da advokatura ne može dobiti više od izmena Zakona o javnom beležništvu koje su donete u novembru i da je na taj način učinjen dovoljan ustupak advokaturi, odnosno time što je advokatima data mogućnost da sastavljaju ugovore o prometu nepokretnosti koji se posle overavaju kod javnog beležnika. Ministarstvo odbija glavni zahtev advokature da se ugovori samo legalizuju, odnosno overavaju potpisima.\nAdvokati su u protestu od 17. septembra tražeći izmene Zakona o javnom beležništvu, regulisanje paušalnog oporezivanja i smenu ministra pravde Nikole Selakovića. Pregovori o zahtevima advokata sa Ministarstvom pravde vođeni su u više navrata, ali nisu doveli do obustave štrajka advokata. Za to vreme Advokatska komora Srbije je disciplinski kaznila nekoliko advokata zbog obavljanja pravnih poslova u sudovima. Rad sudova je u potpunosti blokiran zbog advokatskog štrajka, sva suđenja se odlažu već tri meseca, a advokati jedino postupaju u predmetima u kojima su maloletnici žrtve nasilja u porodici. Advokatima je dozvoljeno da rade u advokatskim kancelarijama, primaju poštu, podnose sve vrste podnesaka (tužbe, žalbe...), kao i da posećuju svoje branjenike - pritvorene i osuđene osobe.


Objavljeno ponedeljak, 06 avgust 2018 08:20\nObjavljeno subota, 04 avgust 2018 20:18\nOtvaranjem stalne postavke izložbe fotografija starih Berana i Ivangrada zvanično je otvoren i novoimenovani Salon "Ivangrad" Hotela "Berane".\nU prisustvu stotinak građana Berana, ali i onih koji su rođeni u tom gradu a žive i rade u drugim sredinama na prostoru bivše SFRJ i inostranstvu, prisutnima su se obratili istaknuti javni djelatnici I ljudi iz nauke, koji su u emotivnim govorima podsjetili na nekadašnje Berane i Ivangrad.\nObjavljeno četvrtak, 02 avgust 2018 19:44\nObjavljeno četvrtak, 02 avgust 2018 11:00\nPovodom održanog petog kulturno - umjetničkog programa “Ladica đinđuva po trgu prosuta” saopštenjem se oglasio Biro za odnose sa javnošću Opštine Berane. Dostavljeno saopštenje Espona integralno prenosi.\nObjavljeno subota, 28 jul 2018 11:03\nNajava muzičkog festivala THUNDER FEST predstavlja temu saopštenja Biroa za odnose sa javnošću Opštine Berane. Dostavljeno saopštenje Espona integralno prenosi.\nObjavljeno sreda, 25 jul 2018 17:16


Kako je pandemija jasno izdvojila kompanije koje dugoročno razmišljaju o svom poslovanju? | Dragan Varagić Blog\nVerovatno ste primetili podatak da je posle 15 do 30 dana posle proglašenja pandemije u martu 2020. g. neverovatno veliki broj kompanija u svetu najavio da će morati da proglasi uskoro bankrot.\nNije potrebno mnogo znanja i mudrosti da se zapitamo kakve su to kompanije koje imaju velike prihode i dobre parametre poslovanja, a da kada dođe neka kriza ne mogu da izdrže bez prihoda ni mesec dana?\nOvaj tekst se ne bavi tematikom razornih efekata aktuelne svetske krize u jednom delu privrednih grana (kao što su ugostiteljstvo, turizam, avio saobraćaj…). Tema ovog teksta prikaz razlike u postavci poslovanja kompanija u odnosu na dugoročne efekte poslovanja, i kako se takva postavka poslovanja vidi u kriznim situacijama kao što je pandemija.\nKompanije su ljudi (ne zgrade), ali i njihov način razmišljanja o poslu\nKada pratite liste najvećih kompanija kod nas i u svetu, primetićete da se njihov uspeh najčešće pojednostavljeno meri prometima i procenjenom vrednošću kompanije.\nMeni se u poslednjih deset godina nekoliko puta desilo da sam pričao sa vlasnicima veoma uspešnih kompanija u regionu (male i srednje kompanije), gde sam svaki put čuo istu stvar kada su ti vlasnici opisivali kvalitet svoje kompanije:\n“Naša firma može da izdrži bez prihoda x vremena, sa aktuelnim brojem zaposlenih i aktuelnim nivoom troška poslovanja.” Period vremena koji sam tada obično čuo za ovakve kompanije je oko godinu dana funkcionisanja kompanije bez prihoda.\nOvo sam poslednji put čuo pre nekoliko godina, mnogo pre nego što je priča o koroni postala aktuelna.\nOdakle potiče ovakav način razmišljanja o kvalitetu kompanije?\nKrize u poslovanju postoje oduvek, poslednju veliku krizu smo imali 2008. g., a kompanije koje imaju želju i nameru da dugoročno posluju trebalo bi da u svoje kalkulacije troškova poslovanja obavezno uračunaju i na mogućnost dolaska krize – uvek neočekivano.\n80% kompanija u svetu vode posao “od danas do sutra”. 20% kompanija se strateški dugoročno odnose prema poslu.\nU mojoj knjizi “Digitalni Pre-Marketing” fokus je na načinima značajnog unapređenja poslovanja i prodaje promenom načina razmišljanja o tome šta bi trebalo da budu fokusi kompanije, sa akcentom na razumevanje marketinga i promocije. Takođe, osnovna struktura ove knjige je podeljena na četiri velike celine koje opisuju različite stadijume razvoja kompanija sa aspekta sposobnosti rada iz oblasti marketinga (business capability, maturity model).\nNa ovom blogu možete pročitati primer modela sposobnosti kompanija u slučaju kreiranja sadržaja.\nRazličita istraživanja u vezi sa modelom sposobnosti kompanija pokazuje da između 70% i 90% kompanija u svetu i kod nas (u proseku 80% kompanija) rade posao po principu “business as usual“, ili “od danas do sutra” (procenat kompanija je u zavisnosti od razvijenosti država i privrednih grana – razvijenije države, manji procenat). To su kompanije koje veoma teško menjaju usvojeni način poslovanja, i njihova glavna karakteristika je da nemaju ili ne razumeju strateški način postavke poslovanja. U pomenutoj knjizi se detaljno objašnjava zašto je to tako, i šta je potrebno raditi da se to promeni u kontekstu marketinških i promotivnih aktivnosti kompanija.\nOko 20% kompanija u svetu u fokusu ima inovativnost i načine kako da povećanjem znanja i sposobnosti značajno utiče na poslovne rezultate. Glavna karakteristika takvih kompanija je strateški način razmišljanja o svim aspektima posla.\nNa koji način ćemo iskoristiti iskustvo ove svetske krize?\nIstorija pokazuje da većina ljudi nakon krize brzo zaboravlja iskustva za vreme krize, i nastavlja svoj posao po starom – “business as usual“.\nZa postavljanje svog poslovanja na dugoročni strateški nivo potrebna je edukacija, vreme i strpljenje. Koliko će nas sada uložiti potrebno vreme i strpljenje da se bolje pripremi za naredne pozitivne i krizne periode poslovanja?\nTagovi: Business capabilityStrategijaTrendovi\nAutor teksta: Dragan Varagić, 13/08/2020, RSS


Bred Pit ismejao Kventina Tarentina i njegov FETIŠ - Muški magazin - trendovi, fitness, lifestyle, saveti, devojke...\nNa dodeli SAG nagrada, gde je osvojio nagradu za najbolju sporednu ulogu u filmu "Bilo jednom u Holivudu", Bred Pit se našalio sa rediteljem Kvenitnom Tarentinom, u čijem filmu je glumio Klifa Buta. U ovom filmu glumili su i Leonardo Dikaprio, kao i prelepa Margaret Robi, čija stiopala je takođe spomenuo.\n„Želim da se zahvalim svojim kolegama, Leonardu Dikapriu, Margot Robi, stopalima Margot Robi, stopalima Margaret Kvali, stopalima Dakote Fening. Zaista, Kventin je razdvojio više žena od njihovih cipela, nego obezbeđenje na aerodromu.“, šaljivo je rekao Bred Pit dok je jasno ukazivao na fetiš stopala koji ima popularni reditelj, Tarentino.\nTarentino je ovo, naravno, shvatio kao šalu, pa se slatko ismejao, kao i ostatak glumaca i reditelja koji su bili na ovoj prestižnoj dodeli nagrada.\nNovi Halloween film donosi originalne glumce i obilje akcije\nDejvid Gordon Grin je obećao strah u svom poslednjem intervjuu vezanom za predstojeći Halloween Kills film...


Oblak pepela s Islanda ne prestaje da izlazi\nNikola Krastev, dopisnik RFE/RL iz New Yorka (priredila Svetlana Božić)\nMeđunarodna organizacija za civilno vazduhoplovstvo (ICAO), kao UN-ova agencija za vazduhoplovnu bezbednost učiniće sve da se odredi precizna procedura za letove i regulisanje vazdušnog saobraćaja u situacijama posle vulkanskih erupcija.\nTakva odluka je donesena nedelju dana posle erupcije vulkana ispod glečera Eyjafjallajokull na Islandu koja je prouzrokovala zatvaranja najvećeg dela evropskog vazduhoplovnog prostora, a što je uslovilo veliki prekid u celokupnom međunarodnom aviotransportu u svetu.\nRaymond Benjamin, generalni sekretar ICAO najavio je sedištu UN-a da će Agencija sazvati čitav tim stručnjaka iz aviokompanija, kao i predstavnike vodećih proizvođača vazduhoplovne opreme i aviona, predstavnike vlada i naučnike koji bi učestvovali u radu na uspostavljanju standarda.\nOvakva odluka UN-ove agencije dolazi posle niza kritika koje su se čule proteklih dana u vezi s tim da su evropske vlasti ishitreno reagovale na oblak pepela zatvarajući nebo nad Evropom.\nICAO je saopštio da trenutno ne postoje standardi o tome kolika koncentracija pepela može da bude štetna za normalan rad motora aviona.\nZatvaranje vazduhoplovnog prostora nad evropskim nebom izazvalo je haos u međunarodnom aviosaobraćaju, a zbog koji su aviokompanije i aerodromi trpeli ogromne materijalne gubitke u prosečnom iznosu od oko 250 miliona dolara dnevno.


utorak, 29. okt 2019, 11:19\nSvetkovina pisane reči, kojoj se, evo već 64 godine radujemo svakog oktobra, je završena. Predstavljeno je obilje izdanja iz produkcije više od 500 izdavača od čega 60 iz inostranstva, a počasni gost ove godine bio je Egipat.\nSajam je sa protokom vremena menjao svoj koncept ostavši najveća i najznačajnija manifestacija posvećena književnosti u ovom delu Evrope. Ipak, neki izdavači smatraju da je podlegao estradizaciji i potrošačkom mentalitetu, te da je u fokusu prodaja, a ne knjiga i pisac, smatraju pojedini izdavači.\nOsim što je bila domaćin u Beogradu, Srbija je učestvovala na sajmovima u Pekingu, Moskvi, Frankfurtu…\nO nastupu Srbije na ovom prestižnom sajmu, održanom tek nekoliko dana pre beogradskog, za emisiju govori publicista, dr Vladimir Umeljić, koji već nekoliko decenija živi upravo u Frankfurtu.\nSajam je bio povod da u Beograd dođu portugalski i kanadski generali Karloš Branko i Luis Makenzi, i predstave prevode svojih knjiga u kojima svedoče da u Srebrenici nije bilo genocida.\nGosti u studiju: Prof. dr Irina Antanasijević, ruski i srpski filolog, književni kritičar i prevodilac, Vesna Kapor, nagrađivani pisac i učesnik moskovskog Sajma i Mladen Vesković, savetnik u Ministarstvu kulture za međunarodnu saradnju i savremeno stvaralaštvo Srba u inostranstvu.


Vlada RS: Srpska spremna da se odrekne akciza na naftu od 30 i 40 feninga - Leutar.net\nVlada RS: Srpska spremna da se odrekne akciza na naftu od 30 i 40 feninga\n4. marta 2022. LEUTAR Heklanje u mozak, Magazin 0\nBANJALUKA – Radovan Višković, predsjednik Vlade RS, rekao je da je Srpska spremna da na nivou BiH budu suspendovane akcije na naftu i naftne derivate od 30 i 40 feninga po litru s ciljem smanjenja i zaustavljanja rasta cijena ove robe.\nVišković je istakao da će ovo predložiti na sastanku sa predsjedavajućim Savjeta ministara Zoranom Tegeltijom i premijerom FBiH Fadilom Novalićem koji bi trebalo da bude održan u četvrtak, 10. marta.\n„Vlada Republike Srpske će pomoći privrednicima i zato preduzimamo sve potrebne mjere. Zajednički moramo rješavati probleme koji su izazvani zbog sukoba u Ukrajini“, rekao je Višković nakon sastanka sa privrednicima iz Srpske i naglasio da je Vlada Srpske spremna da zamrzne i cijenu brašna.\nPero Ćorić, predsjednik Privredne komore Republike Srpske, rekao je da se privrednici suočavaju sa problemima zbog situacije u Ukrajini, ali da Vlada Srpske čini sve da bi bili prevaziđeni.\nSastanku, koji je održan u Privrednoj komori Republike Srpske, prisustvovali su i Zora Vidović, ministar finansija Republike Srpske i Petar Đokić, ministar energetike i rudarstva Republike Srpske.


U programu su učestvovali Ignac Šen, virtuoz na violini sa svojim orkestrom, koji su romsku muziku izvodili na tradicionalnim instrumentima, KUD „Orion“ sa plesnom tačkom tradicionalnih romskih igara, a nije izostao ni izbor za mis bala, ali ni tombola.\nPored velikog broja gostiju romske i drugih nacionalnosti iz mnogih mesta Vojvodine, balu su prisustvovali i Duško Jovanović, direktor Kancelarije za inkluziju Roma Vojvodine, predstavnici lokalne samouprave, Peter Knezi, Pal Šandor, Ištvan Ačai i Laslo Fuderer, sveštenik rimokatoličke crkve u Bečeju.\nDuško Jovanović je rekao da održavanje ovakvih balova ima za cilj negovanje kulturne baštine Roma i njeno predstavljanje drugim zajednicama koje žive na ovim prostorima. On se zahvalio lokalnoj samoupravi što pomaže i podržava uključivanje romske zajednice u društvo.\nViše iz ove kategorije « Književno veče sa Boškom Tomaševićem: Kurs filozofije\tNa međunarodnom takmičenju za mlade tekstopisce: Pesma učenica „Zdravka“ »


Ambasador Božović: Srbija se ne meša u unutrašnja pitanja Crne Gore\nDžonson upozorio Britance da će se pogoršati situacija u vezi s koronavirusom |\nMomčilo Pantelić: A kad ovo prođe… |\n► Ambasador Božović: Srbija se ne meša u unutrašnja pitanja Crne Gore\nAmbasador Srbije u Podgorici Vladimir Božović izjavio je da se Srbija ne meša, niti će se mešati u unutrašnja pitanja Crne Gore koju smatra najbližom državom i sa kojom želi najbolje moguće odnose.\nOn je, na sastanku sa predsednikom Skupštine Crne Gore Ivanom Brajovićem, govoreći o Zakonu o slobodi veroispovesti izrazio uverenje da će se dijalogom doći do rezultata i izlaza iz aktuelne situacije i ocenio da postoji prostor da se razlike prevaziđu.\n"Srbija se ne meša, niti će se mešati u unutrašnje stvari Crne Gore, koju smatra najbližom državom sa kojom želi najbolje moguće odnose, zasnovane na međusobnom poštovanju", rekao je Božović.\nBožović je, kako je saopšteno iz parlamenta, Brajoviću preneo pozdrave srpskih zvaničnika, pre svega predsednice Skupštine Srbije Maje Gojković.\nOn je kazao da će se tokom mandata posvetiti unapređenju političkih, ekonomskih, privrednih i kulturnih odnosa dve države.\nBrajović je kazao da je nakon usvajanja Zakona o slobodi veroispovesti bilo dosta neodmerenih izjava, ali da Srbija i Crna Gora u daljem procesu evropske integracije, kroz saradnju i međusobno poštovanje treba da prevaziđu sva nerazumevanja.\nOn je poželio Božoviću uspešan mandat i naveo da je uveren da će svojim diplomatskim angažmanom doprineti da se odnosi Srbije i Crne Gore dovedu do nivoa obostranog razumevanja i poštovanja.\nBrajović je naglasio da je Crna Gora posvećena razvoju dobrosusedskih odnosa sa svim državama regiona sa kojima gradi saradnju utemeljenu na interesima građana, i ekonomskoj i geografskoj upućenosti jednih na druge.\nBrajović je kazao da je zadovoljan odličnom parlamentarnom saradnjom koja doprinosi daljem građenju odnosa dve države.


Zbog migranata pojačana kontrola - stigli i Mađari - 29.06.2015, Sputnik Srbija\nZbog migranata pojačana kontrola - stigli i Mađari\nGranična policija Srbije pojačala je, zbog brojnih migranata kontrolu državne granice sa Makedonijom, a u pomoć su stigle i kolege iz Mađarske. 29.06.2015, Sputnik Srbija\npolitika, vesti, srbija, preševo, bratislav gašić, aleksandar vulin, severna makedonija\n20:07 29.06.2015 (Osveženo: 10:49 24.08.2021)\n© AFP 2021 / SASA DJORDJEVICSrpska granična policija u Preševu na graničnom prelazu između Srbije i Makedonije\nGranična policija Srbije pojačala je, zbog brojnih migranata kontrolu državne granice sa Makedonijom, a u pomoć su stigle i kolege iz Mađarske.\n"Granična polcija preduzima intenzivne preventivne mere kako bi sprečila nezakonito prelaženje državne granice migranata iz raznih afričko azijskih zemalja da nezakonito dolaze sa područja Makedonije", kaže predstavnik Granične polcije Dragan Lazarević.\nOn je izjavio Tanjugu da je srpska policija u tom pogledu angažovala sve raspoloživo ljudstvo i materijalno tehnicka sredstva sa kojima raspolažemo.\n"Želim da napomenem da je taj broj ilegalnih, ili iregularnih migranata u ovoj godini znatno povećan u odnosu na isti period prošle godine, a prema našim pokazateljima otprilike za pet i više puta, posebo u toku juna ", rekao je Lazarević.\nOn je dodao i da je na granicu sa Makedonijom došao odrđeni broj policijskih sluzbenika granične polcije Mađarske koji su dobro opremljeni.\nPrema njegovim rečima, kolege iz Mađarske su opremljeni određeim tehničkim sredstvima sa određenim sistemima za nadzor državne grance, odnosno termovizijskim kamerama.\n"To su mobilni sistemi i oni su veoma efikasni u otkrivanju nezakonitog prelaženja i oni će nam značjano pomoći u preduzimanju preventivnih mera u sprečavanju ilegalnih prelazaka iz Makedonije", rekao je Lazarević.\nNa južnoj srpskoj granici je 10 mađarskih policajaca koji učestvuju u četiri patrole i koji su opremljeni termovizijskim kamerama kako bi se sprečili ilegalni prelasci migranata, rekao je ministar unutrasnjih poslova Nebošja Stefanović.\n"Radimo na smanjenju ilegalnih prelazaka i uskoro ćemo početi saradnju i sa nemačkom i austrijskom policijom", rekao je Stefanović novinareima u Beogradu. On je precizirao da će u Srbiju u nerednom periodu doći 20 nemačkih i 10 austrijskih policajaca sa termovizijskom opremom.\nU Preševu su tokom dana boravili i ministri Aleksandar Vulin i Bratislav Gašić koji su obišli privremeni Kolektivni centar namenjen migrantima, a koji će uskoro će biti spreman za prihvat tih ljudi. Ministri su razgovarali sa migranima iz Sirije, Avganistana, Eritreje i drugih zemalja, kojima je Srbija usputna stanica do država Evropske unije.\nZa migrante su obezbeđene hrana i lekovi i sva druga prava koja potiču iz međunarodnog i domaćeg zakonodavstva, a objekat za njihov smeštaj će biti tranzitni centar u kome će moći da se odmore i dobiju medicinsku i svaku drugu pomoć. Za privremeni smeštaj migranata namenjena je Upravna zgrada sa restoranom Preduzeća za obradu duvana u Preševu koja je prilagođena za njihov prihvat.\nOd 22. juna u Preševu su pripadnici niške Vojne bolnice organizovali punkt za trijažu i hitnu medicinsku pomoć.\nPrvi migranti na graničnom prelazu Preševo koji su tražili azil registrovani su još 2009. godine, ali tada su to bili pojedinačni slučajevi.


Uskoro počinje sanacija Vrežinskog mosta\nPočetak/Ekonomija/Uskoro počinje sanacija Vrežinskog mosta\nNiške Vesti 5. juna 2019.\nVrežinski most zatvoren je za automobilski saobraćaj više od dva meseca. Za sada preko mosta mogu samo pešaci, biciklisti i motociklisti, a prema rečima Neboše Lovića, direktora Direkcije za izgradnju grada Niša, sanacija mosta uskoro počinje i biće završena do kraja leta kada će preko mosta moći i automobili. Lović dodaje da će sanacijom biti obuhvaćeni oslonci na kojima se nalaze stubovi jer most nije statički ugrožen. Vrednost radova je, okvirno, od 500 do 600 hiljada dinara.\n„Pre par dana je raspisan tender za geološka ispitivanja kako bismo saznali kakvi su slojevi tla ispod mosta, postoji li mogućnost daljeg sleganja i to su neki preduslovi da bi moglo da se krene sa sanacijom mosta“, kaže Nebojša Lović.\nOn dodaje da nakon toga sledi nabavka za sanaciju koja će trajati kratko.\n„U razgovoru sa profesorima Građevinsko-arhitektonskog fakulteta saznali smo da most nije ozbiljno oštećen i da sanacija neće dugo trajati, tako da očekujemo i da projekat sanacije bude dosta brzo odrađen. Za same radove moraćemo da sačekamo neki letnji period kada je najniži nivo Nišave“, kaže Lović.\nRadovi, prema njegovim rečima, predstavljaju ojačavanje temelja i proširenje oslonca stubova.\n„Pokušaćemo da smirimo Nišavu, da tu više nema bujica koje bi dalje potkopavale oslonce, a i sam mulj će stabilizovati oslonce“, kaže Lović.\nKada se radi o alternativnim putevima za vozače automobila oni, prema Lovićevim rečima, postoje, a neće biti problema ni da kupači u toku leta bez problema korišćenjem ovih puteva stignu do Vrežinskog bazena.\nNebojša Lović rekonstrukcija mosta Vrežinski most


01-06-2019 16:12 Srbija Politika\nMinistar odbrane Aleksandar Vulin poručio je danas predsedniku Severne Makedonije Stevi Pendarovskom da to kako će Srbija rešiti svoj unutrašnji problem sa Kosovom nije tema za njega, kao i da pošto ćuti o "velikoj Albaniji" treba da ćuti i o Srbiji.\n“Pendarovski se malo pita o budućnosti Severne Makedonije, ali hoće da se pita o Srbiji. Kako će Srbija rešiti svoj unutrašnji problem nije tema za predsednika Severne Makedonije, našeg južnog suseda. Ako je ideja razgraničenja “grozna i nedostojna 21. veka”, onda bi mogao da povuče priznanje Kosova sa početka 21. veka, ili da osudi NATO agresiju na SRJ, sa samog kraja 20. veka, koja je dovela do etničkog čišćenja Srba sa Kosova i Metohije” – izjavio je Vulin komentarišući izjavu makedonskog predsednika da je “ideja o korekciji granica Beograda i Prištine nezamisliva”.\n“Nije Pendarovskom valjda promaklo da se na mapi "velike Albanije" nalazi polovina Severne Makedonije? Ako nije video tu mapu, neka mu je pokaže predsednik Sobranja DŽaferi, on je rado i pred kamerama pokazuje. Ako ćuti o "velikoj Albaniji" slobodno neka ćuti i o Srbiji” – istakao je Vulin.\n“To može biti posao za eksperte, za novinare, ali ne i za odgovorne političare, jer je neodgovorno da se razgovara o jednoj ideji koja je u šustini grozna, odnosno o razmeni stanovništva i teritorija u 21. veku” – rekao je Pendarovski.\nŠta Aleksandar Šešelj savetuje Srbiji, saznajte OVDE.


Dve grčke valute - Yanis Varoufakis - Peščanik\nDve grčke valute\nAkropolj, Atina 2015\nZamislite da je deponentima u američkoj državi Arizoni dozvoljeno da podižu samo male iznose gotovine jednom nedeljno i da im je zabranjeno da prebace svoj novac na račun u Kaliforniji. Takva kontrola tokova novca značila bi kraj dolara kao jedinstvene valute, jer su takva ograničenja prosto nespojiva sa monetarnom unijom.\nKao i Kipar pre nje, Grčka je dobar primer za to kako kontrola tokova novca dovodi do račvanja valute i poremećaja poslovne inicijative. Proces je predvidiv. Kada se depoziti u evrima nađu zatočeni unutar nacionalnog bankarskog sistema, valuta se praktično račva na dva toka: bankarske evre (BE) i papirne ili slobodne evre (SE), a između ta dva toka se formira nezvanični valutni kurs.\nZamislimo grčkog deponenta koji želi da pretvori veću sumu BE u SE (na primer, da bi pokrio medicinske troškove u inostranstvu ili da bi vratio poslovni dug kompaniji registrovanoj van Grčke). Ukoliko takav deponent pronađe kupca koji poseduje SE i voljan je da otkupi njegove BE, strane u poslu će se dogovoriti o kursu BE-SE, koji će zavisiti od obima transakcije, od toga koliko se vlasniku BE žuri i očekivanog trajanja režima kontrole.\nU avgustu 2015, nekoliko nedelja posle uskraćivanja podrške grčkim bankama (zbog čega je uvođenje mera kontrole bilo neminovno), Evropska centralna banka i njen grčki ogranak, Nacionalna banka Grčke, praktično su formalizovali dvovalutni režim. Uredbom vlade je obznanjeno da se “zabranjuju transferi za svrhe prevremene delimične ili celokupne otplate duga kreditnoj instituciji, osim otplate gotovinom ili doznakom iz inostranstva”.\nVlasti evrozone su dozvolile grčkim bankama da klijentima uskrate pravo da otplaćuju dugove ili hipotekarne kredite koristeći BE, što je dovelo do skoka efektivnog kursa BE-SE. Dopuštajući da se porezi plaćaju u BE, dok su SE kao zasebna i čvršća valuta rezervisani za namirivanje dugova komercijalnim bankama, evropske vlasti su potvrdile da Grčka sada koristi dve vrste evra.\nPosledice dvovalutnog režima za grčku ekonomiju i društvo mogu se naslutiti kroz štetne interakcije između kontrole tokova novca i “reformi” (podizanje poreza, smanjivanje penzija i ostale mere koje vode u dalji pad ekonomske aktivnosti) nametnutih Grčkoj od strane evrozone.\nGrčke kompanije se grubo mogu podeliti na dve kategorije. U jednoj kategoriji je veliki broj malih preduzeća koja se guše pod teretom zahteva poreske uprave da unapred i bez odlaganja uplate 100 odsto poreza na dobit za narednu godinu (prema proceni poreskih vlasti). Drugu grupu čine kompanije kotirane na berzi čiji sve manji obim poslovanja dalje obara već umanjenu vrednost deonica i utiče na njihov bonitet pred bankama, snabdevačima i potencijalnim klijentima (koji nerado ulaze u dugoročne poslove s kompanijama koje loše posluju).\nKoegzistencija dva tipa kompanija u istoj depresiranoj ekonomiji otvara neslućene mogućnosti za sumnjive poslove bez kojih bi mnoge firme morale da se zauvek ugase. Jedna od raširenih praksi uključuje dve firme, na primer, Mikro (mali porodični biznis koji unapred mora da isplati veliki iznos poreza) i Makro (kotirano društvo sa ograničenom odgovornošću koje želi da obim svojih poslova prikaže većim nego što on jeste).\nMakro pristaje da izda fakture za (nepostojeću) robu ili usluge koje se pružaju preduzeću Mikro u iznosu od, na primer, 20.000 evra. Mikro pristaje da uplati 24.600 evra na račun kompanije Makro (fakturisani iznos plus 23 odsto poreza na dodatu vrednost) uz dogovor da Makro vrati preduzeću Mikro 20.000 evra. Tako, po ceni od 4.600 evra Mikro smanjuje svoj oporezivi prihod za 24.600 evra, a Makro uvećava promet za 20.000 evra.\nAli avaj, zbog kontrole tokova novca Makro ne može da vrati uplaćeni novac u SE, a ne može ni da prebaci 20.000 BE na račun preduzeća Mikro (inače bi ih vlasti otkrile). Da bi obavili transakciju, Mikro i Makro će pronaći firmu koja se bavi maloprodajom i ne oskudeva u gotovini. To je obično vlasnik benzinske pumpe koji na kraju svakog radnog dana ima gomilu gotovog novca. Iz razloga bezbednosti i radi plaćanja isporučiocima on je dužan da gotovinu svakog dana deponuje u banku i tako svoje dragocene SE pretvori u manje vredne BE. Posao isplativ za sve učesnike okončava se tako što Makro prebacuje 20.000 BE na račun vlasnika benzinske stanice, koji vlasniku preduzeća Mikro isplaćuje iznos u SE (gotovini) umanjen za kursnu razliku koju zadržava za sebe.\nČinjenica da od takvih sumnjivih transakcija svi učesnici imaju koristi pokazuje koliko je sadašnja poreska politika (neizdržive poreske stope za preduzeća) neefikasna i koliko kontrola tokova novca pojačava njene štetne efekte. Država će naplatiti dodatni iznos PDV-a od preduzeća Mikro (uz gubitak poreza na dobit koji Mikro ionako ne može da plati); Makro može da se pohvali naizgled uvećanim obimom poslovanja; a vlasnik benzinske stanice je donekle umanjio štetu koju trpi zbog pretvaranja SE u BE. Loša strana je to što je obim ekonomske aktivnosti precenjen i što se sprovođenje reformi dodatno otežava jer se preduzetnici mire sa nužnošću da stalno iznova traže kreativne načine da zaobiđu pravila.\nJedina svrha nametanja kontrole tokova novca prošlog leta bila je da se neposlušna grčka vlada natera da kapitulira pred nedelotvornim politikama evrozone. Ozvaničenje dve paralelne valute (obe denominovane u evrima) je neplanirana posledica nametnutih mera. U kombinaciji sa razornom poreskom politikom, koja je rezultat odbijanja Evrope da se pomiri sa neodrživošću grčkog javnog duga, dvovalutni režim neočekivano doveo do bujanja neformalnih transakcija u zemlji kojoj je očajnički potrebno da se takvih praksi oslobodi.\nStvarnost dve grčke valute je do sada najživopisniji primer fragmentacije evropske monetarne “unije”. U poređenju sa Grčkom, Arizona nikada nije izgledala bolje.\nSocial Europe, 08.01.2016.


Britanci ismejali Balkaniku i Srbiju proglasili pobednikom u tri kategorije | Luftika\nSanja Ilić i Balkanika sa numerom “Nova deca” predstavljali su Srbiju na ovogodišnjem Evrosongu. Naši predstavnici zauzeli su 19. mesto na tradicionalnom pevačkom takmičenju, što ruku na srce, i nije neki zavidan rezultat. Takođe, komentari na njihov nastup bili su vrlo podeljeni.\nBritanski “Dejli mejl” napravio je listu “hejterskih” kategorija u koje su svrstali, prema njihovom mišljenju, najgore nastupe sa ovogodišnje Evrovizije u Lisabonu.\nPreminuo legendarni muzičar Sanja Ilić, osnivač grupe "Balkanika"\nSrbija je kao pobednik osvanula u čak tri kategorije.\nZa sastavljanje ove liste bio je zadužen britanski kolumnista Džim Šeli, koji nije bio blagonaklon kada je u pitanju nastup naših predstavnika.\nPrva kategorija u kojoj se našla grupa Sanja Ilić i Balkanika jeste “najgori trikovi na bini“, i to zahvaljujući flautisti Ljubomiru Dimitrijeviću kojeg je opisao kao “starca koji stoji sa strane na stubu, nosi tamne naočare i duva u Panovu frulicu”.\nPrvo mesto, Balkanika je osvojila i u kategoriji “najgori plagijat“. Naime, Šeli je naš nastup nazvao kopijom spota za pesmu “Bohemian Rhapsody” grupe “Queen”.\nTreća “hejterska” kategorija u kojoj je Srbija odnela pobedu jeste “najstrašniji snagator koji izgleda kao satanista”, a ovu titulu poneo je pevač Balkanike Mladen Lukić.\nMeđu ostalim kategorijama bile su i “najgori preterano emotivan nastup plesača”, “najveći fan Bjork”, “najoptimističnija interpretacija” i druge.\nŠakira nije primljena u dečji hor jer su joj rekli da peva kao koza\noznakebalkanika eurosong eurovizija evrosong evrovizija hejteri parodija pevačko takmičenje pevanje takmicenje\nPreminuo legendarni muzičar Sanja Ilić, osnivač grupe “Balkanika”\nSrpska deca izlečena od raka donela 7 medalja iz Moskve


Finansijski izvještaji medija u BiH čiji su osnivači udruženja dostupni su javnosti - Megafon\nVi ste na:Početna»Mediji danas»Finansijski izvještaji medija u BiH čiji su osnivači udruženja dostupni su javnosti\nAugust 3, 2020 Nema komentara\nU BiH postoje mehanizmi provjere pranja novca kroz udruženja građana (Foto: Ilustracija)\nOsnivači neprofitnih, neovisnih, istraživačkih medija nerijetko su udruženja. Za ona registrirana na državnom nivou, u Ministarstvu pravde BiH, zbog sprječavanja pranja novca je od 2016. godine zakonska obaveza dostavljanje finansijskih izvještaja koji se javno objavljuju na web stranici Ministarstva\nIz finansijskih izvještaja veoma je lako utvrditi strukturu izvora finansiranja medija te na taj način procijeniti stepen (ne)ovisnosti medija o određenim izvorima finansiranja\nDosta je medijske prašine prije nekoliko dana podiglo pisanje srbijanskih medija da se tamošnjim, uglavnom istraživačkim medijima, udruženjima i fondacijama, provjeravaju bankovni računi. Naime, Uprava za sprječavanje pranja novca pri Ministarstvu finansija Srbije napravila je spisak medijskih radnika, nevladinih organizacija i udruženja građana za koje je od banaka zatražila da dostave podatke o njihovim transakcijama kako bi se utvrdila eventualna umiješanost sa finansiranjem terorizma ili pranjem novca, objavili su srbijanski mediji.\nU BiH od 2016. godine izvještaji su javni\nU Bosni i Hercegovini je slična mjera uvedena još 2016. godine, za sada ograničena samo na udruženja registrirana na državnom nivou. Usklađivanjem domaće legislative sa evropskim standardima, a zbog sprječavanja pranja novca i finansiranja terorizma, u našoj zemlji su 2016. godine usvojene izmjene Zakona o udruženjima i fondacijama BiH. Kako su nerijetko osnivači neovisnih i neprofitnih medija, udruženja građana, izmjenama Zakona o udruženjima i fondacijama BiH uvedena je obaveza za takve medije da godišnje finansijske izvještaje dostavljaju Minstarstvu pravde BiH koje ih javno objavljuje.\nUdruženja i fondacije kao i sva druga pravna lica dužni su voditi poslovne knjige i podnositi finansijske izvještaje za prethodnu godinu, do kraja februara u tekućoj godini. Izvještaje sačinjava certificirani računovođa i uz ovlašteno lice udruženja i potpisuje. U Federaciji BiH se izvještaji šalju Finansijsko – informatičkoj agenciji (FIA), a u bh. entitetu Republika Srpska – Agenciji za posredničke, informatičke i finansijske usluge (APIF).\nStupanjem na snagu Zakona o izmjenama i dopunama Zakona o udruženjima i fondacijama Bosne i Hercegovine (Službeni glasnik BiH, broj 94/16), udruženja i fondacije dobili su obavezu da godišnji finansijski izvještaj koji su prethodno poslali pomenutim entitetskim agencijama, dostavljaju i Ministarstvu pravde BiH koje ga objavljuje na svojoj službenoj web stranici u odjeljku Finansijski izvještaji udruženja i fondacija 2019 (link)\nRok za dostavljanje finansijskih izvještaja Ministarstvu pravde BiH za prethodnu poslovnu godinu je 30. april tekuće godine. Za propuštanje ove obaveze predviđena je novčana kazna od 300 od 3.000 KM.\nZa udruženja i fondacije koji nisu registrovani na nivou BiH, ostaje obaveza predavanja izvještaja jednoj od prethodno navedenih agencija u skladu sa odredbama važećih računovodstvenih zakona i definisanim rokovima za predaju.\nZa udruženja i fondacije, također, propisana je obaveza čuvanja finansijskih izvještaja najmanje pet godina.\nIz finansijskih izvještaja veoma je lako utvrditi strukturu izvora finansiranja udruženja pa i medija te na taj način procijeniti stepen (ne)ovisnosti medija o određenim izvorima finansiranja.


"Gradske pijace": Sve više bezgotovinskih transakcija\n„Gradske pijace“: Sve više bezgotovinskih transakcija\nTanjug 14. marta 2022. 11:44\nBEOGRAD – JKP Gradske pijace saopštile su da su uručene novčane nagrade u iznosu od po 12.000 dinara za pet trgovaca koji su ostvarili najveći broj bezgotovinskih plaćanja u februaru na beogradskim pijacama, u okviru Pilot projekta „Digitalizacija beogradskih pijaca“.\nKako se navodi, prvo i drugo mesto osvojili su zakupci sa pijace „Kalenić“ sa ukupno 76, odnosno 48 ostvarenih transakcija. Treća nagrada pripala je zakupcu sa pijace „Đeram“, sa realizovanih 35 transakcija, a četvrto i peto mesto osvojili su zakupci sa pijace „Kalenić“ sa 28 i 23 transakcije.\n„Gradske pijace“ tvrde da je od novembra prošle godine, od kada je krenulo nagradno takmičenje, pa do danas, realizovano oko 7.600 bezgotovinskih transakcija na 42 POS terminala na tri beogradske pijace „Kalenić“, „Đeram“ i „Palilula“.\nBroj realizovanih bezgotovinskih transakcija u poslednja četiri meseca pokazuje koliko je kupcima značajano uvođenje takvog vida plaćanja, jer ne moraju da traže bankomate ili da čekaju da usitne novac, dok prodavci ističu da im je plaćanje karticom omogućilo da privuku nove mušterije, navode u „Gradskim pijacama“.\nPilot projekat „Digitalizacija beogradskih pijaca“ pokrenula je Privredna komora Srbije, a inicirala kompanija Mastercard. Ovaj projekat se realizuje uz podršku JKP „Gradske pijace“, kompanija Payten, Ćipcard i Banca Intesa.


Sedamnaesta „Sinergija” | INOVATIONS\nTradicionalna konferencija posvećena informaciono-komunikacionim tehnologijama i ove godine održana je u beogradskom hotelu „Crowne Plaza”. Trodnevni program ovogodišnje „Sinergije” pratio je slogan „Engage digitally”,a lajtmotiv konferencije bilo je digitalno povezivanje kao ključ četvrte industrijske revolucije.\nNa svečanom otvaranju, Željko Vujinović, generalni direktor Microsofta u Srbiji, rekao je sledeće:\n„U skladu sa sloganom ’Engage digitally’, pod kojim se održava ‘Sinergija 17’, i ove godine bavićemo se temom digitalne transformacije i načinima na koje digitalizacija može da pomogne industrijama koje nisu bazično vezane za IT da u svojim poslovnim procesima budu efikasnije i produktivnije.\nDigitalna transformacija podrazumeva blisku saradnju svih učesnika na tržištu – države, privrede i građana. Informacije i inovativnost, kao važni elementi tog procesa, moraju da budu u službi razvoja tržišta i novih industrija, jer svaki uspešan digitalni servis automatski stvara dodatnu vrednost korisnicima kada je usluga personalizovana.”\n„SQL tim u Razvojnom centru kompanije Majkrosoft u Srbiji danas čini preko 100 inženjera. Ovaj tim je jedinstven jer predstavlja izuzetno uspešan spoj tradicionalne srpske upornosti i američke biznis kulture. Od skromnih početaka 2007. godine, kada je u timu bilo manje od desetoro zaposlenih, došli smo do toga da se danas najveći deo SQL servera pravi upravo u Srbiji, na šta smo izuzetno ponosni.\nSve ovo ukazuje na to da Srbija ima potencijal da u skoroj budućnosti bude zemlja inženjera i zemlja tehnologije.”, rekao je Dragan Tomić.\nSpecijalan gost na otvaranju bio je i Nikola Božinović – direktor kompanije Frame, koja sopstvenim cloud proizvodom podržava digitalizaciju korporacija širom sveta.\nOn je podelio iskustva ovog uspešnog startap projekta u koji je investirala i korporacija Microsoft, i govorio tome kako je srpski tim Framea, zajedno sa kolegama iz Redmonda, kreirao jednostavno rešenje za virtuelizaciju koja, uz pomoć cloud platforme, osvaja svet. On je istakao da je danas misija svake uspešne kompanije da učini što veći broj organizacija i ljudi produktivnijim.\nTokom programskog dela „Sinergije” održano je preko 70 sesija i izlaganja iz sledećih oblasti: Business Solutions, Modern Business, Data Platform & Business Intelligence, Developer Platform, Tools & DevOps, Internet of Things, Security & Identity, User eXperience, Mixed Reality & Games, Web & Cloud Apps i mnogih drugih.\nPosebnu pažnju ove godine zaslužila su i predavanja koja su se odnosila na modern business segment. Inovacije o kojima se govorilo definišu budućnost poslovanja i najpraktičnije prikazuju suštinu četvrte industrijske revolucije.\nKriptovalute, blockchain tehnologije, beacon tehnologije i cloud rešenja u svakodnevnoj primeni mobilnih aplikacija – samo su neke od izuzetno interesantnih i dinamičnih prezentacija koje su učesnici imali prilike da vide na „Tehničkim danima” „Sinergije”.\nIZVOR : WWW.SK.RS


Kako navodi list, za sada ne postoje osnovi sumnje da je Miroljub Petrović počinio krivično delo "teško delo protiv zdravlja ljudi" zbog čega je Više javno tužilaštvo u Leskovcu, nakon dostavljanja izveštaja policije, predmet prosledilo Osnovnom tužilaštvu u ovom gradu na "stvarno nadležno postupanje".\nKontoroverzni predavač Miroljub Petrović\nU Osnovnom tužilaštvu su potvrdili da su u sredu dobili predmet i da će "nakon razmatranja spisa doneti odluku o daljem postupanju i preduzimanju mera i radnji iz svoje nadležnosti".\nPrema nezvaničnim informacijama, istraga će biti nastavljena u pravcu utvrđivanja elemenata krivičnog dela "nadrilekarstvo i nadriapotekarstvo" koje se kažnjava novčanom kaznom ili zatvorom do tri godine. Te odredbe Krivičnog zakona zabranjuju da se osobe bez odgovarajuće stručne spreme bave lečenjem i spravljanjem ili izdavanjem lekova.\nPetrovića je za smrt Slavča Petrova (31), koji je bolovao od raka, optužila sestra preminulog mladića Biljana Jovanović, a, u međuvremenu, slične optužbe izneli su i drugi rođaci njegovih "pacijenata".\nTokom lečenja od najtežih bolesti oboleli koje je Petrović "lečio" koristili su tinkture za koje je ovaj samozvani doktor na svom sajtu tvrdio da "leče od raka", a neki su boravili i u "Centru za zdravstveni oporavak" u selu Petrovac, u okolini Leskovca, gde Petrović ima porodično domaćinstvo, navodi se u nizu optužbi na račun Petrovića.


ČIVI DOBIJA DRUŠTVO - Glas Podrinja\nTURISTIČKA ORGANIZACIJA GRADA ŠAPCA RASPISALA KONKURS ZA IDEJNO REŠENjE SUVENIRA GRADA\nČIVI DOBIJA DRUŠTVO\nTuristička organizacija Šapca raspisala je javni konkurs za idejno rešenje suvenira grada. Konkurs traje 30 dana, tačnije do 18. aprila, a nagrada za odabrane radove iznosi 10 hiljada dinara po idejnom rešenju.\nBudući suveniri grada Šapca, koje konkursom traži Turistička organizacije Šapca biće izrađeni u cilju dalje promocije i poboljšanja turističke ponude grada. Sva zainteresovana fizička i pravna lica mogu učestvovati na konkursu, a radovi su grupisani u tri teme.\nPrva tema je Jevremov Šabac. Naredne godine obeležićemo 200 godina od dolaska gospodara Jevreme Obrenovića u Šabac. Druga tema je Čivijaški Šabac i ona treba da se oslanja na ličnu kartu Šapca a to su Vašar i Čivijada. Treća tema je slobodna, uz smernice - moderni Šabac, Šabac grad na Savi i sportski Šabac, rekao je Dragojlo Lazić, direktor Turističke organizacije grada Šapca.\nOvo je prilika da se umetnici iskažu i da kvalitetnim rešenjima doprinesu daljem razvoju turizma u Šapcu.\nNadam se da će do kraja konkursa iti dosta radova, neki su već i pristigli i uveren sam da ćemo dobiti kvalitetne suvenire. Postojeći suvenir Čivi neće otići u istoriju, samo će dobiti društvo, dodaje Lazić.\nKonkurs je otvoren do 18. aprila, a potom će komisija koja je obrazovana izabrati najbolja idejna rešenja. Treba napomenuti da svi koji uzmu učešće u ovom konkursu mogu poslati više radova i svi će biti uzeti u obzir. Turistička organizacija, pored ovog posla, radi i na organizaciji manifestacija koje nas očekuju tokom ove godine. Prva od njih je Veče kupovine i dobre zabave i bazar starih zanata 17. aprila. Potom sledi Noć muzeja 16. maja u kojoj će i TOŠ učestvovati, a od 17-19. juna tradicionalni festival Ruže Lipolista.


Centar za stručno usavršavanje Šabac | Obuka za pravilno korišćenje dečijih sedišta\nObuka za pravilno korišćenje deč\nJuče je u Centru za stručno usavršavanje Šabac održana obuka za pravilno korišćenje dečijih auto sedišta. Savet za koordinaciju poslova bezbednosti u sabraćaju na putevima na teritoriji grada Šapca obezbedio 50 besplatnih auto sedišta\n-Nastavljamo sa realizacijom programa za 2021. godinu i deca su uvek u centru pažnje našeg Saveta. Deca su i kao putnici u automobilima uvek rizična grupa o kojoj treba posebno voditi računa i zato svake godine Savet za kordinaciju poslova bezbednosti u saobraćaju na putevima na teritoriji grada Šapca besplatno deli auto sedišta i održava obuke o pravilnoj upotrebi istih. Ono što je dobro i što je za pohvalu, kako rada Saveta tako i svih roditelja i svih učesnika u saobraćaju, jeste da nemamo nijedno smrtno nastradalo dete više godina unazad, što jeste jedan od ciljeva republičke Strategije i ponosni smo na to.-rekao je Nemanja Pajić, predsednik Saveta za koordinaciju poslova bezbednosti u saobraćaju na putevima na teritoriji grada Šapca.\nEdukaciji su prisustvovali roditelji i deca, a auto sedišta obezbeđena su sredstvima opredeljenim Programom za rad Saveta za koordinaciju poslova bezbednosti u saobraćaju na putevima na teritoriji grada Šapca za 2021. godinu.\nIzvor: Nemanja Pajić Predsednik Skupštine grada Šapca


"Evropske granice postale su grobovi pod otvorenim nebom" - BIGportal.ba\n24 Juna, 2021 24 Juna, 2021 0193\nDolaskom letnjih meseci na spoljnim granicama EU raste pritisak migranata, pa je potrebno hitno delovati, upozorili su evroparlamentarci na raspravi u sredu.\n“Evropske granice postale su grobovi pod otvorenim nebom, tražioce azila otimaju, ostavljaju, zlostavljaju u hrvatskim šumama, Marokanci umiru na granicama Španije, u Italiji se blokiraju brodovi koji spašavaju migrante”, istakla je francuska poslanica Manon Obri iz kluba Levice.\nPortugalska državna sekretarka Ana Paula Zakarias u raspravi je poručila da je potrebno hitno poboljšati upravljanje granicama i osigurati “dobrovoljan, dostojanstven i održiv povratak i readmisiju”.\n“Nedavni razvoj dogadjaja na nekim rutama razlog je za zabrinutost i traži konkretan napredak u saradnji s našim partnerima”, rekla je Zakarias.\nPokrenuta je i rasprava o dogovoru o raspodeli migranata koji je postignut 2019. na Malti, za koji je Zakarias rekla da je to efikasan mehanizam solidarnosti, ali koji “i dalje ostaje u nekim delovima ograničen”.\nU ime Evropske komisije u raspravi je govorio potpredsednik Maroš Šefcovič, koji je rekao da je Evropskoj uniji potreban novi održivi evropski okvir koji će omoguciti zajednicka rešenja, a to, dodao je, “možemo osigurati tako da se postigne dogovor o novom paktu o migracijama i azilu koji smo predložili pre devet meseci”.


Neke ptice nikad ne polete - BBC News na srpskom\nOvih dana navršava se šest meseci otkad su poklonjeni ruski MiG-ovi stigli u Srbiju, ali još ni jedan nije poleteo.\nKada su na proslavi oslobođenja Beograda, 20. oktobra prošle godine, javnosti prikazani ruski avioni tipa MiG-29, bio je to događaj od prvorazrednog značaja.\nReč je o ukupno šest aviona koje je Rusija poklonila Srbiji, a ovaj dar je u domaćoj i svetskoj javnosti predstavljen kao nešto što bitno menja vojnu ravnotežu na Balkanu.\nAvioni su izloženi na pisti vojnog aerodroma u Batajnici, a ceremoniji je, osim srpskog državnog vrha, prisustvovao i ruski ministar odbrane Sergej Šojgu.\nNatpis na slici Braća po oružju: Aleksandar Vučić i Sergej Šojgu\n„Hvala vam što cenite naš život i što ne mislite da je život naroda u Srbiji manje vredan... hvala najzaslužnijima što udišemo slobodan vazduh" rekao je tada predsednik Srbije Aleksandar Vučić, obraćajući se ruskom ministru odbrane.\nMinistar odbrane Srbije Aleksandar Vulin nije krio da je u pitanju odgovor na pokušaj Hrvatske da modernizuje svoje ratno vazduhoplovstvo, koje trenutno počiva na beznadežno zastarelim MiG-ovima 21.\n„Uostalom, zašto se oni uopšte naoružavaju? Deo su NATO, a jedine zemlje u regionu koje nisu deo Alijanse jesu Srbija i BiH, odnosno Republika Srpska. Ako se zbog nas naoružavaju - bolje nemoj to da rade!", zapretio je Vulin u razgovoru za beogradski „Informer".\nRuski poklon podigao je tenzije u regionu i pobudio strahove da se Srbija, uz pomoć „velikog brata" sa istoka, vraća agresivnom nacionalizmu.\nTrezveniji analitičari ukazivali su još tada da MiG-ovi u stvari nisu besplatni, jer ni jedan od njih nije u letnom stanju, a Srbija će za njihov remont i modernizaciju, prema zvaničnim podacima, morati da plati Rusiji najmanje 185 miliona evra.\nPrema nezvaničnim procenama, taj trošak je i veći ako se u njega uračunaju cena transporta, obuka mehaničara i rezervni delovi.\nSem toga, reč je o avionima koji već dvadesetak godina nisu u sastavu ruskog vazduhoplovstva, jer su zamenjeni modernijim MiG-ovima 31.\nDa li to znači da je samo loša predstava u kojoj Srbija plaši komšiluk ruskim vojnim otpadom?\nNatpis na slici Šta je ispod haube\n„Ne baš", kaže za BBC na srpskom Aleksandar Radić, nezavisni vojni analitičar. „Ti avioni su nam bili stvarno neophodni, a za bolje nemamo para. Drugo je pitanje kako su političari to iskoristili za busanje u grudi junačke."\nRadić objašnjava da bi bez ruskog poklona Srbija do kraja ove godine izgubila mogućnost da patrolira sopstvenim nebom, jer su četiri MiG-a koja su ostala iz bivše SFRJ toliko dotrajala da se više ne mogu remontovati.\n„Poklonjeni avioni su u nešto boljem stanju i nakon remonta će moći da lete još par godina, a vojska računa da će dotle već smisliti neko trajnije rešenje", kaže on.\nPrema navodima Ministarstva odbrane, remont bi trebalo da bude završen do kraja ove godine.\nNaravno, ako se sve bude odvijalo po planu.\nViše priča o: Svet\nLideri Crvenih Kmera osuđeni za genocid\nAmerika „priprema Asanžovu optužnicu“


Đilas: Film o paljenju knjiga montiran u kuhinji Bebe Popovića | Autonomija\nĐilas: Film o paljenju knjiga montiran u kuhinji Bebe Popovića\n"Direktno naručen od predsednika Srbije Aleksandra Vučića"\nPredsednik Stranke slobode i pravde (SSP) Dragan Đilas kazao je danas da je snimak paljenja knjige zamenika gradonačelnika Beograda Gorana Vesića na njegovoj promociji, film koji je montiran u, kako je kazao, kuhinji bivšeg šefa Biroa za komunikacije u Vladi Zorana Đinđića Vladimira Bebe Popovića i da je dat crnogorskom portalu „Borba“.\nĐilas je na konferenciji za novinare upitao koja strana služba pravi film na ćirilici i ekavici i dodao da je taj snimak paljenja knjiga koji su prikazali mediji u Srbiji direktno naručen od predsednika Srbije Aleksandra Vučića, a da su sproveli direktor Bezbednosno informativne agencije (BIA) Bratislav Gašić i ministar unutrašnjih poslova Nebojša Stefanović.\n„U ovom filmu se koriste bezbednosne kamere MUP-a“, kazao je Đilas i dodao da bi onda u slučaju da je neka strana služba upala u bezbednosni sistem da bi onda Stefanović i Gašić trebalo da podnesu ostavke u tom slučaju.\nĐilas je naveo da je ceo događaj organizovan u službi BIA i da je knjigu doneo „čovek u beloj jakni“, za kojeg Đilas tvrdi, da se ne nalazi na snimku i da je sve vreme tokom skupa vikao da se pali knjiga i da mu se jedan član SSP-a u tome pridružio.\nĐilas je naveo da će ta osoba koja se pridružila „osobi u beloj jakni“ paljenju knjige ostati član stranke i dodao da je Branko Miljuš, iz SSP-a, govorio tada da se ne pali knjiga i da se ugasi.\nNa snimku koji je pušten ovih dana su rečenice Miljuša koje su jasne: Nemojte da palite, mi to ne radimo i ugasite, kazao je Đilas novinarima nakon prikazanog snimka paljenja knjige na kojoj se čuje, kako je rekao Đilas, glas Branka Muiljuša. Đilas je dodao da su Informer i Pink optužili Miljuša da je čovek koji je organizovao paljenje knjige.\nĐilas je u raspravi sa novinarom Pinka zatražio od te televizije i lista Informer da se na konferenciji izvine Miljušu zbog optužbi i odbio da odgovori na pitanja novinara Pinka o paljenju knjiga i optužbama navodnog Bastaćevog kuma.\n„Vaša pitanja su u ovom trenutku ovde nebitna“, kazao je Đilas novinaru Pinka i dodao da je „fašizam to što rade na Pinku“.\nMiljuš je kazao da će tužiti predsednika Srbije Aleksandra Vučića što ga je optužio da je narkoman i dodao da ga niko do sada nije pozvao da ga pita šta se desilo tokom promocije knjige Vesića.\nZbog prisluškivanja opozicije traže smenu Vulina\nJuratović: Bojkot izbora u Srbiji će još više učvrstiti Vučića na vlasti


Ministarstvo državne uprave i lokalne samouprave | Otvoren novi trening centar Nacionalne akademije za javnu upravu\n15. januara 2020. Otvoren novi trening centar Nacionalne akademije za javnu upravu\nU Beogradu je danas otvoren novi trening centar Nacionalne akademije za javnu upravu, koji se prostire na preko 3.500 m2 i raspolaže sa 14 najsavremenije opremljenih učionica za sprovođenje različitih vrsta obuka, koji će biti na raspolaganju državnim službenicima za njihovo stručno usavršavanje.\nOn je naveo da su pre dve godine napravljeni prvi veliki koraci u dugo očekivanoj reformi stručnog usavršavanja i dodao da bez dobro edukovanih zaposlenih neće moći da se obezbedi građanima uprava kakvu zaslužuju.\n„Ljudi koji rade u javnoj upravi su centar reforme i oni su ključ našeg uspeha, zato smo kao vlada još tada bili odlučni da osnujemo Nacionalnu akademiju za javnu upravu“, rekao je Ružić.\nOn je naveo da je predsednica Vlade Srbije Ana Brnabić obavila najveći deo posla, jer je za vreme njenog mandata pripremljen nacrt zakona, sprovedena javna rasprava i putokazi kuda da se krene.\n„Svi zaposleni u Ministarstvu državne uprave i ja lično smo ponosni na postignuti uspeh“, rekao je Ružić i dodao da je sistem stručnog usavršavanja podignut na viši nivo, obuke su visokokvalitetne, besplatne, raznovrsne i jednako dostupne svim zaposlenima u javnoj upravi, uključujući sve opštine i gradove u Srbiji.\nNaglasio je da je ostvaren željeni cilj i da je je u 2019. godini bilo 10.000 obučenih službenika i dodao da je Nacionalna akademija za javnu upravu danas prava kuća znanja svih službenika javne uprave.\nSrbija je u tome, kako je dodao, imala veliku podršku renomiranih evropskih škola za javne upravu, posebno iz Francuske.\nOn je izrazio očekivanje da će Akademija doprineti u širenju kulture permanentnog učenja i čestitao svima koji su naporno radili, kako bi sve ovo bilo ostavljeno narednim generacijama s ponosom.\n„Ovo je nakon 15, 16, godina nešto čemu smo svi težili i zato je ovo veliki praznik za javnu upravu Srbije“, poručio je ministar Ružić.\nPremijerka Srbije Ana Brnabić rekla je da je ovo je prekretnica u tome kako izgleda javna uprava, kakve usluge i na koji način pružamo građanima i privredi.\n“Naša misija je da iz korena promenimo način na koji se kao država odnosimo prema našim građanima, a da oni, kao naši šefovi, znaju da smo mi njihov servis, da je naš posao da ispunjavamo njihove potrebe u svakom trenutku gde god se oni nalazili. Upravo zato, Nacionalna akademija za javnu upravu pokazuje rešenost da podignemo svest zaposlenih u javnoj upravi o potrebi kontinuiranog profesionalnog i personalnog razvoja svakog pojedinca, dok je njen cilj primena znanja u praksi sa fokusom na konkretne rezultate, više posvećenosti radu, više empatije, više solidarnosti, više kreativnosti, inovacija i svakodnevnih malih promena na bolje“ , izjavila je Brnabić.\nV.d. direktora Nacionalne akademije za javnu upravu Dražen Maravić osvrnuo se na dva velika prioriteta u radu Akademije.\n„Prvi prioritet je da stručnim usavršavanjem zaposlenih postignemo veću produktivnost, digitalnu pismenost, ljubaznost i efikasnost u pružanju javnih usluga građanima i privredi. Drugi veliki prioritet odnosi se na poštovanje zakonitosti u radu i borbu protiv nestručnosti u obavljanju složenih upravnih poslova“,rekao je on.\nKako je dodao, uprava mora da bude u stanju da strateški upravlja svojim poslovima i rutinski priprema i sprovodi kvalitetne predloge javnih politika.\n“Konačno, uprava treba da povede zemlju brže ka članstvu u EU i da unapredi regionalnu i međunarodnu saradnju. Akademija ne može da postigne mnogo ako bude radila sama, potrebna nam je saradnja svih organa javne uprave i podrška rukovodilaca. Zato nam je veoma drago da tu podršku imamo, što se i danas može jasno videti“, rekao je Maravić.\nNa dan otvaranja novog trening centra, započeta je realizacija obuka i to Javni nastup i Vrednovanje radne uspešnosti, na kojima je učestvovalo 50 polaznika.


Naša stranka | Parlamentarci traže usvajanje Zakona o javno-privatnom partnerstvu\nGrupa zastupnika u Predstavničkom domu Parlamenta Federacije Bosne i Hercegovine pozvala je Vladu Federacije Bosne i Hercegovine da pokrene aktivnosti na donošenju Zakona o javno-privatnom partnerstvu u FBiH.\nZastupnici Hajrudin Žilić, Lana Prlić, Mirsad Čamdžić i Irfan Čengić podsjećaju Vladu Federacije da je Predstavnički dom usvojio set zaključaka kojim se obavezala Vlada Federacije Bosne i Hercegovine da uputi ovaj zakon u Parlamentarnu proceduru jer je Federacija BiH jedini nivo vlasti u Bosni i Hercegovini koja nema ovaj zakon kao i druge podzakonske akte.\nOvim putem pozivamo još jednom Vladu Federacije BiH da organizujemo zajednički sastanak na kojem ćemo vam predstaviti radni materijal Zakona o javno-privatnom partnerstvu FBiH koji je napravljen u saradnji sa NDI - nacionalnim demokratskim institutom.\nCilj ovog zakona jeste da postavi jasan, nediskriminirajući i učinkovit pravni okvir za provedbu projekata iz oblasti javno-privatnog partnerstva kojim će se kroz učešće privatnog sektora unapređivati standard javnih usluga iz nadležnosti javnih tijela na nivou FBIH, a ujedno i pospješiti uslovi za dalji ekonomski rast i razvoj na području FBiH, te osigurati relaksaciju u budžetima u Federaciji BiH.\nPodsjećamo Vladu Federacije Bosne i Hercegovine, da je ovaj zakon u reformskoj agendi i da je označen kao jedan od prioriteta za ekonomski razvoj u Federaciji Bosne i Hercegovine, što posebno dolazi do izražaja u uslovima pandemije te postpandemijskog oporavka privrede u FBiH.\nImamo iskrenu želju da zajedno sa Vladom Federacije BiH radimo na ovom zakonu i želimo da Vlada FBiH bude formalni predlagač ovog zakona koji smo pripremili te ćemo se truditi osigurati široku podršku u Parlamentu FBiH. Pokazatelj da je Predstavnički dom Parlamenta podržao zaključke za usvajanje ovog zakona, jasno pokazuje da postoji parlamentarna većina koja će usvojiti ovaj zakon.\nGrupa zastupnika je danas predsjedavajućem Doma dostavila i zvanični prijedlog da u Programu rada Predstavničkog doma Parlamenta Federacije BiH za 2021. godinu uvrsti i Zakon o javno-privatnom partnerstvu.\nSastanak dogradonačelnice Margetić i ministra Avdića: Najava saradnje Kantona i Grada u oblastima sporta, kulture i obrazovanja\nLejla Brčić: Osnovna uloga četnika u miru je da povratnike zastrašuju novim stradanjem\nAida Sejdić je nova predsjednica Kantonalnog odbora Naše stranke u USK\nSanela Klarić: Izmjenom zakona spriječiti zloupotrebe poticaja u poljoprivredi\nNaša stranka neće podržati SDA-SNSD-DF koaliciju u Srebrenici


Policija ne može pronaći Pavkovića\nKako Radio Slobodna Evropa saznaje, u beogradskoj policiji u čijoj je nadležnosti privođenje haškog optuženika generala Nebojše Pavkovića, za bivšim načelnikom Generalštaba Vojske Srbije i Crne Gore raspisana je poternica kako je i naložio Specijalni sud. Ministar pravde u Vladi Srbije Zoran Stojković ističe da bi policija trebala odmah da reaguje i privede generala Pavkovića. On naglašava da u slučaju Pavkovićevog hapšenja oba postupka koja se vode protiv njega teku paralelno, ali i podvačli da Haški tribunal ima prioritet.\n“Kad je lice tu može da mu se uruči optužnica, da koristi svoja prava i moli. Međunarodni propisi i ratifikovane obaveze imaju prioritet u odnosu na domaće zakonodavstvo.”\nS druge strane, Pavkovićev advokat Ljubiša Živadinović u izjavi za naš program kaže da je drugostepenom organu podneo žalbu na odluku da se Pavkoviću odredi pritvor i dodaje da bi eventualno Pavkovićevo hapšenje moglo značiti i prvi korak ka izručenju Hagu, ali da bi u svakom slučaju otežalo pripremu njegovu odbrane pred Haškim tribunalom.\n“Sad se nameće situacija da on zaista jedno vreme bude nedostupan dok ne vidimo kako će po žalbi odlučiti drugostepeni organ.”\nDakle, general Pavković se neće do daljnjeg javljati policiji.\n“Da, da, do daljenjeg, sad možda on sam promeni odluku ja ne znam, ali s obzirom na ovo dok se ne reši po žalbi ja mislim da neće.”\nA portparol Specijalnog suda Maja Kovačević Tomić naglašava da suđenje Pavkoviću pred ovim sudom i činjenica da ga potražuje i Haški tribunal nemaju nikakve direktne veze i da Pavković pred Specijalnim sudom odgovara za pomaganje u atentatu na Vuka Draškovića.\n“General Pavković se na početku svog suđenja pojavljivao a kasnije zbog zdravstvenog stanja o čemu je dao dokaze opravdao je svoj izostanak sa suđenja i veće je donelo odluku da se u odnosu na njega postupak razdvoji. Posle nekoliko meseci dobili smo izveštaj lekara da je zdravstveno stanje generala Pavkovića trenutno stabilno toliko da može da prisustvuje suđenju, posle čega mu je predsednik veća uputio poziv da pristupi na naredni na zakazani glavni pretres. On na taj pretres nije pristupio. Tada je naređeno njegovo prinudno dovođenje pred sud.”\nPotpuna saradnja sa Haškim tribunalom osnovni je uslov za ulazak Vojske Srbije i Crne Gore u program Partnerstvo za mir, izjavio je ambasador Sjedinjenih Država u Beogradu Majkl Polt. Polt je takođe dodao da je pitanje potpune saradnje sa Tribunalom glavni problem Vlade Srbije i podvukao da Vlada taj problem pokušava da reši izraživši uverenje da se to može dogoditi. A Vlada Srbije saopštila je da je u saradnji sa Nacionalnim savetom za saradnji sa Haškim tribunalom informisala Tribunal o oceni konzilijuma lekara da je operacija haškog optuženika generala Sretena Lukića uspešno obavljena. U saopštenju se dodaje da je Vlada u stalnom kontaktu sa lekarima i očekuje da će Lukić veoma brzo izaći iz bolnice, posle čega će mu obezbediti da i u Haškom tribunalu ima svu neophodnu lekarsku pomoć. Inače, kako je ranije najavljivano za Hag je odleteo policijski general Republike Srpske Ljubimir Borovčanin, koji se dobrovoljno predao Tribunalu a koji je optužen za ratne zločine.


Počela izgradnja saobraćajnice sa trotoarom kroz Industrijsku zonu “Željezara” Ilijaš\nYou are at:Home»ILIJAŠ»Počela izgradnja saobraćajnice sa trotoarom kroz Industrijsku zonu “Željezara” Ilijaš\nOpćinski načelik Akif Fazlić i pomoćnik u Službi za saobraćaj, stambeno-komunalne poslove i građenje Aziz Fazlić posjetili su lokalitet industrijske zone “Željezara” Ilijaš. Razlog posjete bio je početak izvođenja radova na izgradnji saobraćajnice sa trotoarom dužine od 567m i širine 6m, a koje finansira Ministarstvo privrede Kantona Sarajevo u izosu od 241.020,00 KM.\n– Radi se o nastavku projekta izgradnje saobraćajnice kroz Industrijsku zonu “Željezara” Ilijaš od Alića rampe do mosta na rijeci Misoči, odnosno izgradnje druge dionice puta čime će doći do spajanja Industrijskih zona “Željezara” i “Luka” sa Regionalnom cestom R445 kod Alića rampe, odnosno skretanja za naselje Bioča. Već duži vremenski period na ovoj dionici puta javljaju se problemi sa oborinskim vodama i udarnim rupama većeg ili manjeg obima, koje su stvarale probleme u saobraćaju. Također, veliki problem bilo je i kretanje građana koji svaki dan odlaze na posao zbog nepostojanja trotoara a samim tim nije bili ni odgovarajućih saobraćajih znakova. Realizacijom ovog projekta ovaj lokalitet dobit će modernu saobraćajnicu sa trotoarom, vertikalnom i horizonatalnom signalizacijom te će se trajno riječiti problemi oborinskih voda, istakao je Pomoćnik načelnika u službi za saobraćaj, stambeno-komunalne poslove i građenje Aziz Fazlić.\nIzvođač radova je Niskogradnja Durmić d.o.o. Ilijaš a nadzor nad izvođenjem radova vršit će Zavod za izgradnju Kantona Sarajevo. Rok za izvođenje radova je 75 kalendarskih dana.\nPodsjećamo, između Općine Ilijaš i Ministarstvo privrede Kantona Sarajevo u oktobru 2019. godine zaključen je Sporazum o sufinansiranju projekata za infrastrukturna uređenja privrednih i poslovno – industrijskih zona u općini Ilijaš, kojim je, za sve projekte obezbijeđen iznos od 545.815 KM i to za sufinansiranje projekata Izgradnja saobraćajne infrastrukture u industrijskim zonama “Luke” i “Željezara”, te asfaltiranje saobraćajnice u krugu “Željezare” Ilijaš.\nPrevious ArticleObavještenje o obustavi saobraćaja zbog izvođenja radova\nNext Article Ilijašani će i ove godine dostojanstveno obilježiti 11. juli – Dan sjećanja na žrtve u Srebrenici


SERVISNE INFORMACIJE: Evo koje službe dežuraju u Zaječaru tokom Dana državnosti\nZbog predstojećeg praznika Dana državnosti, u petak 15. februara Služba za zdravstvenu zaštitu predškolske i školske dece radiće od 9 do 17 časova u prostorijama u prizemlju zaječarskog Doma zdravlja. Služba za zdravstvenu zaštitu odraslog stanovništva – opšta medicina radiće po sledećem rasporedu: Ambulanta broj 1 u centru grada od 9 do 17 časova, a ambulanta u Kotlujevcu od 8 do 16 časova.\nZa vreme praznika dežurna je Apoteka „Lek“ u centru grada.\nJavno komunalno – stambeno preduzeće Zaječar za vreme praznika 15. i 16. februara za korisnike svojih usluga organizuje dežurnu službu za hitne intervencije na liftovima, elektroinstalacijama, vodovodu i kanalizaciji u zgradama.\n„Potrebne brojeve telefona za rešavanje hitnih intervencija mogu se prijaviti na telefon 422-158, ili uvidom u dnevni raspored koji je izliožen na ulazu Javnog komunalnog stambenog preduzeća Zaječar“, navodi se u saopštenju ovog preduzeća.\nPrekidi u napajanju električnom energijom tokom prazničnih dana mogu se prijaviti zaječarskoj Elektrodistribuciji na broj telefona: 425-555 lok. 135. i lokal 128.\nJKP “Vodovod “ Zaječar neće raditi 15. i 16. februara.\nRadnici ovog preduzeća dežuraće za vreme praznika, a kvarove možete prijaviti na brojeve telefona: 422-041,423-041.\ndan državnosti dom zdravlja državni praznik jkp vodovod jksp zaječar servisne informacije


BURNA REAKCIJA, ALI…\nJavnost u Bosni i Hercegovini burno je reagovala na predlog da se burek sa sirom uvrsti na UNESCO listu nematerijalne baštine čovečanstva.\nDržavna komisija BiH za saradnju sa UNESCO uputila je predlog za zaštitu bosanskog bureka kao dela gastronomske baštine ove zemlje, i ujedno definisala burek kao jelo koje se može praviti od mesa, povrća i – sira.\nKako prenose mediji u BiH, Državna komisija se u odluci da uvrsti burek sa sirom u predlog za zaštitu nematerijalne baštine vodila, između ostalog, i činjenicom da se u Turskoj, čije se gastronomsko nasleđe snažno ukorenilo na balkanskim prostorima, a naročito u Bosni i Hercegovini, burekom naziva svako jelo od više slojeva kora sa nadevom od mesa, sira ili povrća. Peynirli börek, ili burek sa sirom, jedno je od tih jela, a ideja komisije je da na ovaj način zaštiti brend bosanskog bureka u svim njegovim varijacijama, i pod jedinstvenim imenom.\nKomisija je uvažila i argument istorijske struke da je Mehmet Oglu, pekar koji je 1498. godine prvi doneo jelo po imenu burek na prostor Balkana, tačnije u današnji Niš – ovo jelo pravio baš sa sirom.\nBurek se u ovom dokumentu definiše kao pekarski proizvod napravljen od više slojeva umotanih kora (jufki ili filo testa) od masla i od nadeva koji može da sadrži meso, povrće i sir, uz začinske dodatke, i pečen u tradicionalnoj tepsiji na visokoj temperaturi.\nKomisija je, predstavivši svoj predlog koji će nakon javne rasprave biti upućen UNESCO-u, dala i preporuku pekarskoj industriji da postepeno isključi iz upotrebe naziv „sirnica“, kako bi se lakše izgradio snažan i integrisan brend bosanskog bureka, koji može da bude važan argument u privlačenju gastro turista u Bosnu i Hercegovinu.\nUdruženje pekara FBIH oglasilo se povodom ove inicijative saopštenjem u kome je pozdravilo ideju da se burek nađe na UNESCO listi nematerijalne baštine, ali i upozorilo na, kako ocenjuju, nedopustivo poigravanje sa tradicionalnim imenima jela.\n– Burek se na prostoru Bosne i Hercegovine pravi samo sa mesom, a pita sa sirom zove se sirnica. Apelujemo na Državnu komisiju da sačini novi predlog koji će uzeti u obzir tradicionalne nazive ovih jela. Ako naš apel ne bude uvažen, bićemo prinuđeni da pozovemo naše članove na javni protest na kome ćemo odbraniti našu gastronomsku tradiciju – između ostalog stoji u saopštenju Udruženja pekara.\n2022-04-09T01:11:19+02:009 априла, 2022|Ostalo|


Dizajnerska kuća Bertone - Istorija | PMLautomobili\nDizajnerska kuća Bertone – Istorija\nMalo je automobilskih kompanija koje danas mogu da se pohvale stogodišnjom tradicijom. Verovatno je još manje onih koje su nedugo po obeležavanju jednog veka od osnivanja, prinuđene da proglase bankrot. Nažalost, čuvena dizajnerska kuća Bertone jedna je od njih. Od 2007. godine, poznata italijanska kompanija je u velikim finansijskim problemima, kada je bila prinuđena da svoju fabriku proda FIAT-u, da bi 2011. godine bila primorana da otuđi izuzetno vrednu kolekciju koncept automobila, koji su nastali tokom duge istorije. Ipak, još postoji nada da će neko prepoznati snagu ovog brenda, kao i potencijal zaposlenih, te da će on uz određena ulaganja i reorganizaciju, nastaviti da živi.\nBrend Bertone je rođen 1912. godine, kada je tada, 28-godišnji Giovanni Bertone u Torinu osnovao radionicu u kojoj se sa tri zaposlena radnika bavio proizvodnjom i prodajom kočija. Početkom dvadesetog veka, u Torinu su automobili još bili retkost, tako da je Bertone vrlo brzo stekao reputaciju proizvođača veoma kvalitetnih kočija.\nVeć početkom dvadesetih godina XX veka, Berone ulazi u period partnerstava sa drugim kompanijama, jer se vrlo brzo ispostavilo da Torino postaje centar automobilske industrije Italije. Pored velikog broja nama danas nepoznatih proizvođača, svakako je najznačajnija saradnja sa FIAT-om i Lanciom. Sam Vincenzo Lancia, osnivač čuvenog proizvođača automobila, imao je veliko poverenje u Giovanni Bertonea i njegovu kompaniju, tako da mu je poverio pravljenje karoserija za modele koji se proizvode u ograničenim serijama, jer se ispostavilo da su veće kompanije slabije opremljene i obučene da taj posao obave dovoljno kvalitetno.\nNa neki način je tako i počelo prvo ozbiljno angažovanje Bertonea kao “karoseriste”, koji je čak bio u prilici da diktira trendove koji su uglavnom uglaste forme zamenjivali zaobljenim oblicima. Tako su nastali neki kultni modeli, poput FIAT-a 505, i Lancia Lambda Serie 7, oba iz 1924. godine.\nSvetska ekonomska kriza je počela već 1929. godine, ali Bertone nekako uspeva da i tokom tridesetih godina nastavi sa napretkom. Porodičnoj firmi se tokom 1932. godine pridružuje Giovannijev 19-godišnji sin Nuccio, da bi iste godine bila promovisana Lancia Artena, jedan od najelegantnijih automobila tog vremena.\nDve godine kasnije, debituje FIAT-ov model 527, koji je na neki način predstavljao prekretnicu kada je u pitanju automobilski dizajn. Neki od značajnijih automobila su i FIAT 1500 Torpedo i Lancia Aprilia Cabriolet, koji su promovisali neka, do tada neviđena rešenja. Od tog trenutka, ime Bertone postalo je sinonim za inovaciju.\nTokom četrdesetih godina, potreba za automobilima komercijalne prirode prestaje, a proizvodnja se preusmerava potrebama vojske. Ipak, i tokom četrdesetih su ostvareni neki značajni projekti, poput ulaska u svet auto-sporta. Ratnu 1943. godinu obeležava FIAT 2800 Cabriolet, dok je trkački Fiaat 1100 Stanguellini 1948. godine postavio nove standarde u dizajnu.\nPočetak pedesetih je obeležio start saradnje sa kompanijama izvan Italije, poput MG-a i Bristola. Tokom 1954. godine, na Salonu automobila u Torinu, predstavljen je prototip Alfa Romeovog modela Giulietta Sprint, koji je u razdoblju od 1954. do 1965. godine proizveden u 40.000 primeraka. Saradnja Alfa Romea i Bertonea je dostigla kreativni vrhunac kreiranjem nekoliko koncept modela pod radnim nazivom BAT (Berlinetta Aerodynamics Tehnical), koji su postavili nove standarde na polju razvoja aerodinamike.\nKruna Bertoneovog razvoja aerodinamike bila je promocija modela Abarth 750 Rekord, baziranog na FIAT-u 600, koji je tokom testiranja u Monzi, postavio nekoliko rekorda. Krajem pedesetih godina nastali su i neki kultni automobili, poput Aston Martina DB2/4 i Maseratijevog 3500 GT.\nŠezdesete će ostati upamćene u Bertoneovoj istoriji po nekim veoma značajnim modelima, poput Alfe 2600 Sprint, Ferrarija 250 GT, Aston Martina DB4 GT i Maseratija 5000 GT. Takođe je proširena saradnja sa novim kompanijama, pa su tako nastali modeli Simca 1000 Coupe i legendarni BMW 3200 CS. Sama činjenica da velikani poput BMW-a angažuju Bertonea dovoljno govori o tadašnjoj snazi tog brenda. Velika prekretnica za italijanskog karoseristu predstavljala je promocija FIAT-a 850 Spider.\nKomercijalni uspeh ovog modela omogućio je Bertoneu povećanje proizvodnih kapaciteta na čak 120 automobila na dan. Od 1965. do 1972. proizvedeno je 140.000 ovih kabrioleta sa FIAT-ovim znakom, a zanimljiv je podatak i da je većina prodata na američkom tržištu. Šezdesete je obeležilo još jedno veoma značajno partnerstvo. Na Salonu automobila u Ženevi predstavljena je legendarna Lamborghini Miura, za kojom su usledili modeli Marzal 1967. godine i Espada iz 1968.\nZlatne šezdesete su omogućile da 1970. godine Bertone zapošljava čak 1.500 radnika. U saradnji sa Lamborghinijem su nastali modeli Uracco i Jarama, a studijom Stratos Zero, nastaloj na modelu Lancia Fulvia 1.6 HF, Bertone je po ko zna koji put uspeo da iznenadi kompletnu automobilsku javnost i natera druge dizajnere da počnu da preispituju svoje principe i stavove. Tokom 1972. godine umire Giovanni Bertone u 88 godini života, ali to kompaniju nije oslabilo, jer su upravo tada nastali neki od najuspešnijih automobila.\nLegendarni FIAT X1/9 je tada nasledio model 850 Spider, a ostao je u proizvodnji do 1988. godine, sa ukupno 160.000 proizvedenih primeraka. Nabrojaćemo samo najvažnije automobile koji su obeležili stvaralaštvo Bertonea tokom sedamdesetih: Lamborghini Countach, Ferrari Dino, Audi 50, FIAT 131 Abarth Rally, kao i još jedna nova saradnja, koja je donela popularni Volvo C 262.\nOsamdesete godine na neki način već predstavljaju noviju istoriju Bertonea, jer mnogi od automobila koji su tada nastali i danas nisu retkost na ulicama. Tako je Bertone “odgovoran” za nastanak Citroena BX, dok je elegantni kupe Volvo 780 od prvog nacrta, preko prototipa, do finalnog serijskog automobila, u potpunosti nastao pod Bertoneovim krovom.\nTokom 1987. godine otpočela je saradnja sa evropskom filijalom General Motorsa, tokom koje su nastali automobili poput Opel Astra Cabrio i Astra Coupe. Kraj osamdesetih godina obeležio je nastanak još jednog automobila koji je postavio nove standarde, Citroena XM.\nSa tim projektima je na neki način i okončan najplodniji period u istoriji Bertonea. Februara 1997. godine, uoči Salona automobila u Ženevi, umire Nuccio Bertone, što je kroz mnoge medije propraćeno kao “odlazak maestra italijanskog stila”. Od tada je i kompanija u velikim finansijskim problemima, usled kojih je i usledila prodaja fabrike grupaciji FIAT. Danas je nepoznanica da li će Bertone kao brend nastaviti da živi. Možda je dovoljno odabrati samo pet automobila pomenutih u ovom tekstu da bi bilo potpuno jasno kakva bi velika nepravda bila da ime Bertone više ne bude deo moderne automobilske industrije.\nDanilo Jojić /TopSpeed\nBe the first to comment on "Dizajnerska kuća Bertone – Istorija"


Radio Tivat | Medjunarodni dan joge i u Crnoj Gori\n21 јун Medjunarodni dan joge i u Crnoj Gori\nPosted at 07:39h in Zdravlje\tby\tweb master\nZajedno sa više od 170 zemalja svijeta i Crna Gora će danas obilježiti Međunarodni dan joge, ustanovljen Rezolucijom Ujedinjenih nacija (UN) 11. decembra 2014. godine, kojom se pozivaju lokalni činioci da se priključe podizanju svijesti javnosti o dobrobitima joge i njenim uticaju na globalnu politiku zdravlja.\nInicijativi se nedavno priključio i Evropski parlament kada je 21. aprila upriličio manifestaciju ,,Put joge“.\nPod sloganom „Jogom do mira i harmonije“ okupili su se instruktori joge iz cijele Crne Gore koji će vježbati jogu u 13 crnogorskih gradova. Građani su u prilici su da 21. juna od 9 do 10 sati , vođeni sertifikovanim instruktorima vježbaju jogu u Podgorici, Cetinju, Budvi, Kotoru, Tivtu, Herceg Novom, Baru, Ulcinju, Danilovgradu, Nikšiću, Kolašinu, Bijelom Polju i Pljevljima.\nObilježavanju Dana joge prisustvovaće ambasador Indije u Beču, kao predstavnik zemlje koja je kolijevka joge i koja je globalni organizator ovog događaja. Na ovaj način, kako navode organizatori, Crna Gora se pridružuje plemenitim ciljevima promovisanja mira, zdravih životnih stilova i harmonije čovjeka i prirode. Praktikovanjem joge unosimo harmoniju u naše živote, preveniramo bolesti, podižemo nivo energije i uspješnije se borimo protiv stresa, jednog od najvećih izazova savremenog načina života.


U saopćenju Ministarstva sigurnosti Bosne i Hercegovine navodi se da je razgovarano o upravljanju migracijama, azilom i graničnoj sigurnosti te razmjeni informacija u ovoj oblasti\nBedrudin Brljavac | 02.12.2021\nMinistar sigurnosti Bosne i Hercegovine Selmo Cikotić učestvovao je na Forumu ministara pravde i unutrašnjih poslova EU – Zapadni Balkan na Brdu kod Kranja, javlja Anadolu Agency (AA).\nU saopćenju Ministarstva sigurnosti BiH navodi se da je razgovarano o upravljanju migracijama, azilom i graničnoj sigurnosti te razmjeni informacija u ovoj oblasti.\nU borbi protiv ilegalnih migracija razgovarano je o jačanju saradnje u borbi protiv krijumčara ljudima, te povratka i readmisije ilegalnih migranata u zemlje porijekla.\nTakođer, razgovarano je o borbi protiv terorizma, ekstremizma i radikalizma, sa posebnim fokusom na povratak stranih boraca u region. Razgovarano je o jačanju saradnje u borbi protiv organiziranog kriminala, uključujući krijumčarenje migranata, trgovine ljudima, droge i oružja.\nMinistar Cikotić je u svom obraćanju istakao mjere koje je BiH poduzela u upravljanju migracijama, izgradnji kapaciteta za smještaj migranata, te trenutnom situacijom u ovoj oblasti. Naglasio je da državne institucije u sve većoj mjeri preuzimaju upravljanje migracijama te da su pozitivni rezultati vidljivi i na terenu.\nTakođer, naglasio je punu opredijeljenost BiH za jačanje saradnje i provođenje zajedničkih aktivnosti u borbi protiv svih oblika organiziranog prekograničnog kriminala.\nMinistar Cikotić je tokom posjete Sloveniji imao bilateralni sastanak i sa komesarkom Evropske unije (EU) za unutrašnje poslove Ylvom Johansson. Razgovarano je o trenutnoj sigurnosnoj situaciji u BiH, nastavku saradnje i podrške Evropske unije sigurnosnom sektoru, posebno u oblasti ispunjavanja uslova i obaveza na putu BiH ka evropskim integracijama.\nBiH Cikotić EU Forum Zapadni Balkan


Muallem: Američka koalicija uništava sirijski narod – Sandžak PRESS\nSirijski ministar vanjskih poslova Walid Muallem ponovio je poziv Damaska da se “raspusti” međunarodna koalicija pod vodstvom Washingtona u Siriji, optužujući alijansu da se ne bori protiv terorista nego da uništava njegovu zemlju i njen narod.\n“Ta koalicija je stvorena kako bi uništila Islamsku državu Irak i Levant, ali ona uništava sirijski narod, a ne ISIL”, izjavio je Muallem u Sočiju, gdje je održao razgovore s ruskim kolegom Sergejom Lavrovom.\nŠef sirijske diplomatije kazao je da, nasuprot svojoj deklariranoj misiji, koalicija pod američkim vodstvom “štiti ISIL” i da nema nikakvog smisla što je toliko zemalja u koaliciji. Muallem je također nazvao 62-članu koaliciju “pjenom” insistirajući da bi “trebala prestati da postoji”.\n“Ta međunarodna koalicija čini zločine nad sirijskim narodom. U posljednja dva mjeseca na hiljade sirijskih civila, većinom žena i djece, postali su žrtve tih zločina”, kazao je.\nTokom razgovora s ruskim kolegom, Muallem je izjavio da će Damask “na najoštriji mogući način insistirati na raspuštanju koalicije”.\nRusija optužila SAD da se pretvara\n“Washington koristi antiterorističku alijansu kao pokriće da uništi Siriju, a posebno njenu ekonomsku infrastrukturu”, kazao je on Lavrovu, dodajući kako SAD žele da rat u Siriji “traje što je moguće duže”.\nRusija je jučer optužila Sjedinjene Američke Države da se samo “pretvaraju da se bore protiv terorističke organizacije Islamska država Irak i Levant”, smanjujući broj svojih zračnih napada u Iraku, a kako bi usporile napredovanje snaga koje podržava Rusija, javlja Reuters.\nMinistarstvo odbrane Rusije u saopćenju je navelo da je američka koalicija drastično smanjila intenzitet djelovanja u Iraku otkad su snage koje podržava Rusija počele operaciju preuzimanja provincije Deir ez-Zor.\n“Svima je jasno da se američka koalicija samo pretvara da ratuje protiv ISIL-a”, rekao je general-major Igor Konašenkov.\n12. Oktobra 2017. hajro\namericka i ruska, i sam basar asad\ntu grese i turci a kurdi isto,kraljevi s,arabije i uae su tu samo pomagaci neprijastelju muslimana ,jordanski kralj isto


Neregularnosti /Poništeni izbori u Šapcu, oglasili se i iz SNS-a / Radio Sarajevo\nFoto: EPA/Izbori u Šapcu\nNeregularnosti / Poništeni izbori u Šapcu, oglasili se i iz SNS-a\n25. 06. 2020. u 11:27:00 Radiosarajevo.ba\nBudimir Pavlović, predsjednik Gradske izborne komisije u Šapcu, nedavno je saopćio da se zbog nepravilnosti poništavaju izbori u tom gradu i da će biti ponovljeni na svih 100 biračkih mjesta koliko ih je bilo otvorenih na proteklim izborima.\nNaime, podnesene su ukupno 42 žalbe na rad biračkih odbora u ovom mjestu, a lider stranke Zajedno za Srbiju i nosilac liste Šabac naš grad na lokalnim izborima Nebojša Zelenović još ranije je izrazio sumnju da je tokom izbora bilo neregularnosti.\nU međuvremenu je stigla i prva reakcija iz Srpske napredne stranke (SNS) iz koje se oglasio Goran Vesić, zamjenik gradonačelnika Beograda, koji je kazao kako su zadnji put poništeni rezultati nekih lokalnih izbora 1996. godine i kako je to tada uradila Mirjana Marković.\nTagovi: Šabac Izbori u Srbiji rezultati poništenje birački odbori SNS\nNakon izbora / Čeda Jovanović za Radiosarajevo.ba: Srbija je propustila još jednu šansu\nIznenađenje? / Objavljeni prvi preliminarni rezultati izbora u Srbiji\n? / Sve što trebate znati o izborima u Srbiji: Favoriti Vučić, ali i Dačić i Palma